qundao/data-zh-poetry huggingface dataset:
祝英台近三首
作者：蒋敦复
朝代：清

隐华灯，窥绣闼，生小水云活。根化红心，若意肯趋热。草间也有微光，照他青史，浑不借、天边圆月。翠帘揭。昨宵银汉中间，星影半明灭。西北楼高，飞梦画堂阔。轻罗小扇无情，欺侬漂泊，待秋冷、有人抛撇。冷栖烟，闲吸露，仙骨蜕尘土。尔许高寒，消受晚秋苦。怜他短鬓飘零，西风瘦影，只薄薄、一重纱护。感迟暮。相将断雁哀蛩，幽咽向人诉。齐女门前，乌桕几株树。分明落叶声凄，中郎家破，有谁和、七弦琴谱。芷云深，蘋梦浅，草阁枕孤渚。镜槛平波，波上有鸥住。微茫几点烟螺，两三沙雁，红画出、冷斜阳暮。寻好句。分明一段荒寒，芦白卷凉雨。圆泖湖边，相约伴渔父。湘弦弹瘦秋花，水仙都醒，唤小艇、载将愁去。
祝英台近三首·其一
作者：蒋敦复
朝代：清

隐华灯，窥绣闼，生小水云活。根化红心，若意肯趋热。草间也有微光，照他青史，浑不借、天边圆月。翠帘揭。昨宵银汉中间，星影半明灭。西北楼高，飞梦画堂阔。轻罗小扇无情，欺侬漂泊，待秋冷、有人抛撇。
祝英台近三首·其三
作者：蒋敦复
朝代：清

芷云深，蘋梦浅，草阁枕孤渚。镜槛平波，波上有鸥住。微茫几点烟螺，两三沙雁，红画出、冷斜阳暮。寻好句。分明一段荒寒，芦白卷凉雨。圆泖湖边，相约伴渔父。湘弦弹瘦秋花，水仙都醒，唤小艇、载将愁去。
祝英台近三首·其二
作者：蒋敦复
朝代：清

冷栖烟，闲吸露，仙骨蜕尘土。尔许高寒，消受晚秋苦。怜他短鬓飘零，西风瘦影，只薄薄、一重纱护。感迟暮。相将断雁哀蛩，幽咽向人诉。齐女门前，乌桕几株树。分明落叶声凄，中郎家破，有谁和、七弦琴谱。
离亭燕
作者：蒋敦复
朝代：清

碧海青天孤影。黄土红颜薄命。似此销魂真绝代，一样多愁多病。怜我更怜卿，两两鸳鸯难并。梦里从伊侥幸。毕竟痴情谁胜。肯替伤心人写照，可有风流玉茗。剪烛小窗幽，夜雨梨花空打。
秋宵吟
作者：蒋敦复
朝代：清

夜漫漫，月皎皎。小阁湘帘深悄。银河影、乍转向疏桐，乱雅惊晓。瘦罗衣，冷翠葆。坠叶纷飞林表。秋声起、感一片清商，暗蛩衰草。莫是欧阳，恨作赋、年华渐老。低围银烛，懒展瑶编，绣幕篆烟绕。玉漏三更早。画角沈沈，天际雁杳。者吟怀、写入琴丝，阶下红鹤又睡了。
秋怀
作者：蒋敦复
朝代：清

闲寻芳草白蘋洲，人世何堪我独愁。小雅文章真痛哭，美人颜色不宜秋。似闻北海沈青羽，遥指琼楼掩玉钩。片石殷勤置怀里，迢迢西北暮云浮。旧日风尘骏马图，不成依样画胡卢。愁来名士呼鹦鹉，行到空山听鹧鸪。把酒天高何处问，谈兵人笑此才粗。匆匆一掷成孤注，悔煞黄金赚博徒。
秋怀·其一
作者：蒋敦复
朝代：清

闲寻芳草白蘋洲，人世何堪我独愁。小雅文章真痛哭，美人颜色不宜秋。似闻北海沈青羽，遥指琼楼掩玉钩。片石殷勤置怀里，迢迢西北暮云浮。
秋怀·其二
作者：蒋敦复
朝代：清

旧日风尘骏马图，不成依样画胡卢。愁来名士呼鹦鹉，行到空山听鹧鸪。把酒天高何处问，谈兵人笑此才粗。匆匆一掷成孤注，悔煞黄金赚博徒。
秦楼月
作者：蒋敦复
朝代：清

芳心怯。二分偷占扬州月。扬州月。碧天秋思，玉人愁绝。星娥小影银湾阔。夜深悄忆瑶台别。瑶台别。满身风露，广寒宫阙。
竹枝
作者：蒋敦复
朝代：清

红衣出水荷花香。花房多宿野鸳鸯。风吹荷花不得语。鸳鸯飞向郎边去。
竹枝
作者：蒋敦复
朝代：清
体裁：词

红衣出水荷花香，花房多宿野鸳鸯。风吹荷花不得语，鸳鸯飞向郎边去。
红窗睡
作者：蒋敦复
朝代：清

刚被红鹦呼欲起。奈小病、玉窗慵倚。纤腰重亸思寻梦，有些儿难记。解事双鬟私语细。道今日、恹恹甚底，昨宵绣被。也无情物，到五更天气。
绣鸾凤花犯三首
作者：蒋敦复
朝代：清

澹黄昏，泠泠碎语，瑶波含春泪。冷云何意。空隔断湘天，清怨难寄。东风只在红阑际。玲珑吹未起。漫注念、水晶帘卷，玉人眠梦底。烟消雾瘦结同心，纤罗带暗约，山中兰芷。愁独立，寻世外、渺渺幽味。还不是、芳梅伴侣。夜来忆、香篝笼素被。仙掌小、金盘滴露，月明寒影里。正愔愔，黄昏小院，疏帘澹流水。二分香气。荡一抹珠烟，娇梦扶起。茜裙悄罥秋千底。销魂曾此地。绣幕外、昼长人静，鹃声弹碧泪。风前翠衫湿冥濛，银楼角伫立，不禁幽思。苔印浅沾罗袜，玉钩香腻。迟佳约、海棠月上，羞暗触、金铃惊犬吠。莫又到、绿肥红瘦，秾春如雾里。翙帘衣，春风一桁，文窗看丝绣。谢家娇女。正吟出双声，庭院飞絮。鸳鸯密字同心谱。金针还暗度。妆镜畔、昼长人静，炉香萦碧缕。韦郎绝世结高情，莲花社难得，闺中佳侣。黄绢外，添幼妇、新辞几许。愁压倒、画眉弱婿，彩霞丽、玲珑翻秀句。传韵事、消寒炙砚，樱桃红细雨。
绣鸾凤花犯三首·其一
作者：蒋敦复
朝代：清

澹黄昏，泠泠碎语，瑶波含春泪。冷云何意。空隔断湘天，清怨难寄。东风只在红阑际。玲珑吹未起。漫注念、水晶帘卷，玉人眠梦底。烟消雾瘦结同心，纤罗带暗约，山中兰芷。愁独立，寻世外、渺渺幽味。还不是、芳梅伴侣。夜来忆、香篝笼素被。仙掌小、金盘滴露，月明寒影里。
绣鸾凤花犯三首·其三
作者：蒋敦复
朝代：清

翙帘衣，春风一桁，文窗看丝绣。谢家娇女。正吟出双声，庭院飞絮。鸳鸯密字同心谱。金针还暗度。妆镜畔、昼长人静，炉香萦碧缕。韦郎绝世结高情，莲花社难得，闺中佳侣。黄绢外，添幼妇、新辞几许。愁压倒、画眉弱婿，彩霞丽、玲珑翻秀句。传韵事、消寒炙砚，樱桃红细雨。
绣鸾凤花犯三首·其二
作者：蒋敦复
朝代：清

正愔愔，黄昏小院，疏帘澹流水。二分香气。荡一抹珠烟，娇梦扶起。茜裙悄罥秋千底。销魂曾此地。绣幕外、昼长人静，鹃声弹碧泪。风前翠衫湿冥濛，银楼角伫立，不禁幽思。苔印浅沾罗袜，玉钩香腻。迟佳约、海棠月上，羞暗触、金铃惊犬吠。莫又到、绿肥红瘦，秾春如雾里。
翠楼吟
作者：蒋敦复
朝代：清

阑角秋红，帘丝雨碧，微吟玉艳花瘦。聪明冰雪样，比林下、高风还又。罗窗清画。正眉叶新描，双蛾凝岫。箫吹后。彩鸾飞下，六铢凉透。应是瑶想琼思，乌衣门地，絮才依旧。工愁怜蕙质，更莫树、芳兰十亩。天寒扶袖。倚翠竹萧萧，绿梅三九。徘徊久。淡黄纤月，上灯时候。
芳草
作者：蒋敦复
朝代：清
体裁：词

盼天涯，青青目断，相思满地销魂。旧愁销未了，金针谁绣出，又愁新。斜阳一碧绿，最可怜、似梦如尘。犹自有、玉骢去也，不信王孙。伤春。萧郎一别，棠梨落尽，深掩重门。凤靴挑菜后，钿车陌上看，腰绿湘裙。佳人黄土矣，想断肠、总化红根。怪游荡杨花不绊，只绊离痕。
荷叶杯
作者：蒋敦复
朝代：清

懊恼釭华欲语，人去不忍倚妆台。海棠月上小门开。来么来。来么来。
莺啼序
作者：蒋敦复
朝代：清

谁奈少年意味，教重重掩户。翠帘卷、一片残英，又惜花事春暮。绿阴渐、稀疏结子，天涯几处余芳树。更河桥杨柳，缠绵但成飞絮。因念楼高，绣幕并坐，惹浓熏似雾。玉笙罢、低拥鸾衾，夜深微语欢素。倚兰烟、轻圆碧梦，拭鸳锦、偷拈红缕。甚多情，眠起香蚕，满身愁鹭。今还望远，目送江干，冶游若寄旅。可再过、宅边裘帽，陌上车马，暖日秋千，也无风雨。莺俦绕遍，蝶魂守住，殷勤寻谱山芗曲，赋惊鸿、共载凌波渡。流光奈尔，匆匆秪有三分，已失野水尘土。潘郎鬓雪，画里青蛾，付镜中白苎。莫细问、罗巾绀唾。总是伤心，那角池台，者般歌舞。飘零感我，沈思前事，华堂银烛含冷泪，剩凄凉、哀雁留筝柱。相逢尊酒同浇，读曲黄昏，旧人忆否。
菩萨蛮三首
作者：蒋敦复
朝代：清

璚仙梦碎玻璃枕。鸳愁绿绣芙蓉锦。帘额荡珠烟。夕阳如病天。相思嫌味浅。芳绪金刀剪。无处拾残红。画楼杨柳风。黑风阴碎群仙蝶。蝶仙群碎阴风黑。薶骨玉烟衰。衰烟玉骨薶。小魂离梦草。草梦离魂小。泥枕碧鬟丝。丝鬟碧枕泥。黄金铸出相思字。春愁白玉堆成泪。夫婿可还乡。天涯草又芳。灵犀通一点，有梦时相见。直是不思归。恨来无奈伊。
菩萨蛮三首·其一
作者：蒋敦复
朝代：清

璚仙梦碎玻璃枕。鸳愁绿绣芙蓉锦。帘额荡珠烟。夕阳如病天。相思嫌味浅。芳绪金刀剪。无处拾残红。画楼杨柳风。
菩萨蛮三首·其三
作者：蒋敦复
朝代：清

黄金铸出相思字。春愁白玉堆成泪。夫婿可还乡。天涯草又芳。灵犀通一点，有梦时相见。直是不思归。恨来无奈伊。
菩萨蛮三首·其二
作者：蒋敦复
朝代：清

黑风阴碎群仙蝶。蝶仙群碎阴风黑。薶骨玉烟衰。衰烟玉骨薶。小魂离梦草。草梦离魂小。泥枕碧鬟丝。丝鬟碧枕泥。
蕃女怨
作者：蒋敦复
朝代：清

画阑明月空倚遍。梦醒秋燕。涩筝弦，羞箧扇。玉人难见。四围花影带愁来。暮潮回。
虞美人七首
作者：蒋敦复
朝代：清

药炉烟瘦如香篆。不把重帘卷。小鬟低语客来时，记得玉人扶病下楼迟。潇潇怕听吴娘曲。夜雨明金屋。零花一寸冷秋红，只问海棠何事嫁西风。春寒恻恻浑难定。有个春人病。兰愁拥髻可怜他。又是天涯芳草不能歌。一枝清瘦棠梨影。小院沈沈静。柔魂能彀再销么。行到悄无人地落花多。卷帘未抵黄花瘦。已怕西风透。此生除影有谁怜。只算前身原住奈何天。问天可作些儿主。天也痴无语。多才多病更愁多。多恐神仙多劫佛多魔。荒湾野水无情碧。客泪青衫湿。断肠我有意中人。黄土一抔多少可儿坟。春风金屋娇藏影。十斛珠谁聘。可怜薄命女儿家。替种坟前一树小桃花。春山薶玉春人丽。冉冉春魂起。红颜黄土两无情。欢喜一时抟合了前生。莲花世界杨花性。飘泊愁桃梗。来生还有忆云时。烧作双鸳鸯瓦不分离。非非瑶想来天外。萼绿全身在。冰为肠肚也多情。多少女儿薄福太聪明。玲珑四面观音相。一夕消尘障。人天何处色非空。今日落花明日水流东。翠生生地兰魂悄。骚意留芳草。一春小病又天寒，可惜佳人扶袖越罗单。月痕流照帘波冷。愁瘦湘花影。盈盈铅泪玉蟾蜍。知否姮娥清怨近何如。
虞美人七首·其一
作者：蒋敦复
朝代：清

药炉烟瘦如香篆。不把重帘卷。小鬟低语客来时，记得玉人扶病下楼迟。潇潇怕听吴娘曲。夜雨明金屋。零花一寸冷秋红，只问海棠何事嫁西风。
虞美人七首·其七
作者：蒋敦复
朝代：清

翠生生地兰魂悄。骚意留芳草。一春小病又天寒，可惜佳人扶袖越罗单。月痕流照帘波冷。愁瘦湘花影。盈盈铅泪玉蟾蜍。知否姮娥清怨近何如。
虞美人七首·其三
作者：蒋敦复
朝代：清

卷帘未抵黄花瘦。已怕西风透。此生除影有谁怜。只算前身原住奈何天。问天可作些儿主。天也痴无语。多才多病更愁多。多恐神仙多劫佛多魔。
虞美人七首·其二
作者：蒋敦复
朝代：清

春寒恻恻浑难定。有个春人病。兰愁拥髻可怜他。又是天涯芳草不能歌。一枝清瘦棠梨影。小院沈沈静。柔魂能彀再销么。行到悄无人地落花多。
虞美人七首·其五
作者：蒋敦复
朝代：清

春山薶玉春人丽。冉冉春魂起。红颜黄土两无情。欢喜一时抟合了前生。莲花世界杨花性。飘泊愁桃梗。来生还有忆云时。烧作双鸳鸯瓦不分离。
虞美人七首·其六
作者：蒋敦复
朝代：清

非非瑶想来天外。萼绿全身在。冰为肠肚也多情。多少女儿薄福太聪明。玲珑四面观音相。一夕消尘障。人天何处色非空。今日落花明日水流东。
虞美人七首·其四
作者：蒋敦复
朝代：清

荒湾野水无情碧。客泪青衫湿。断肠我有意中人。黄土一抔多少可儿坟。春风金屋娇藏影。十斛珠谁聘。可怜薄命女儿家。替种坟前一树小桃花。
蝶恋花二首
作者：蒋敦复
朝代：清

眉月一丝如我冷。瘦到难描，怕见青鸾镜。倦又不眠眠又醒。恹恹只道三分病。弹指流光愁暗省。拈取心香，偷祝花长命。帘底小魂飘不定。峭风吹过红无影。帘外东风寒恻恻。睡起恹恹，正是愁时节。悄倚阑干吹玉笛。天涯芳草何人惜。幽恨杜鹃啼不出。碎梦零烟，燕子偏衔得。明月夜凉花泪碧。春魂红瘦双蝴蝶。
蝶恋花二首·其一
作者：蒋敦复
朝代：清

眉月一丝如我冷。瘦到难描，怕见青鸾镜。倦又不眠眠又醒。恹恹只道三分病。弹指流光愁暗省。拈取心香，偷祝花长命。帘底小魂飘不定。峭风吹过红无影。
蝶恋花二首·其二
作者：蒋敦复
朝代：清

帘外东风寒恻恻。睡起恹恹，正是愁时节。悄倚阑干吹玉笛。天涯芳草何人惜。幽恨杜鹃啼不出。碎梦零烟，燕子偏衔得。明月夜凉花泪碧。春魂红瘦双蝴蝶。
行香子
作者：蒋敦复
朝代：清

下了帘栊，换了熏笼，卸云鬟退了鞋弓。伤心怕见，鸾枕黏红。把粉痕销，愁痕绣，泪痕缝。灯又朦胧。漏又丁冬。病霜天又是孤鸿。断魂几缕，吹散瑶空。似一丝烟，一丝雨，一丝风。
被花恼
作者：蒋敦复
朝代：清

潇潇昨夜画楼东，微雨五更侵晓。春睡瞢腾绪欢少。起来独自，寻思好梦，梦触银屏觉。禅榻外，鬓丝风，镜中瘦影谁同照。只怕不归来，那是天涯怨芳草。吴笺百幅，细字缠绵，往事都题到。纵千言万语劝人愁，又何似、相逢任伊恼。怎等得，燕子梨花春渐老。
西江月
作者：蒋敦复
朝代：清

兰夜银釭黯黯，锁窗鸾镜荧荧。画楼十二不钩帘，帘底沈沈梦影。金缕垂杨旧曲，玉窗芳草前程。伤心惟见落红多，愁说桃花小病。
西江月慢
作者：蒋敦复
朝代：清

乘风万里，飞一叶、浪花千尺。横海拥楼船，蓬山西望，钓龟竿掷。奈壮怀、未遂平生，夕烟江上，且吹渔笛。渺水天、四顾茫茫，兹意问谁识。叹远树、无枝依倦翼。看满野、蜚鸿似织。酹酒江神盟誓在，祗此言难食。纵绿林、豪客相逢，刺船而去，可知端的。正鼓枻、山色月明空籁寂。
西湖月
作者：蒋敦复
朝代：清

不知垂柳垂杨，恁著个词仙，都殊尘境。画堤金缕，东风绿遍，夕阳初暝。桃源人世在，但目断、湖湘烽火警。笑栗里、归去来迟，误了几时清兴。南湖旧号鸳鸯，问可似西湖，六桥烟冷。秀州城郭，旗亭酒壁，万丝春影。红船三板小，看荡入、微波鸥梦醒。待他日、桐笠寻君，劈笺烹茗。
诉衷情
作者：蒋敦复
朝代：清

绿语。红舞。花梦午。篆烟微。青珀枕。鸳锦。绣兰帏。薄媚脸霞飞。依依。开帘蝴蝶稀。猎香归。
调笑二首
作者：蒋敦复
朝代：清

愁老。惜生小。簇簇秾妆珠翠绕。黄金压扁云鬟悄。行步衣香风袅。绣裙百裥双花鸟。帘外海棠开了。楼堕。惜婑媠。蛤帐春风娇婀娜。粉身未报恩情大，一阵落花无那。主人昨夜华堂坐。玉笛声声入破。
调笑二首·其一
作者：蒋敦复
朝代：清

愁老。惜生小。簇簇秾妆珠翠绕。黄金压扁云鬟悄。行步衣香风袅。绣裙百裥双花鸟。帘外海棠开了。
调笑二首·其二
作者：蒋敦复
朝代：清

楼堕。惜婑媠。蛤帐春风娇婀娜。粉身未报恩情大，一阵落花无那。主人昨夜华堂坐。玉笛声声入破。
谒金门
作者：蒋敦复
朝代：清

帘影悄。蓦地数声啼鸟。一枕恹恹新睡觉。海棠花瘦了。三径落红谁扫。千里夕阳芳草。明日绿阴春已老。翠禽犹未晓。
贺新郎五首
作者：蒋敦复
朝代：清

万里悲笳起。最伤心、河梁一别，故人天外。易水长歌歌当哭，两字平安季子。竟生入、玉门关矣。旷世风流然诺重，有五陵、侠少能轻利。君倘在，执鞭弭。高才自古逢多忌。叹人间、蛾眉谣诼，供他群吠。马上文姬悲远嫁，门户彫零若此。算尚有、曹瞒知己。朋友生死恩骨肉，论交情、岂独称文字。酹酒问，竟谁是。长物君余几。数平生、不忘久要，石交难弃。一别何年如坠雨，想有四方之志。肯坐守、青毡而已。长揖尊前重相见，奉金钱、谁赎萧天子。空怅望，隔烟水。而今赵璧真完矣。更连城、无须十五，有人高谊。为爱夷门诗画好，有挟来求一纸。只还了、索逋仍至。惜少名姬纤纤捧，费山斋、清供添湘几。永宝用，此侯氏。帘卷人初起。问西风、黄花瘦了，是谁还比。落絮因缘留不住，判与萧郎别矣。又薄命、再随流水。绝代名姝悲失路，算蛾眉、金赎谭何易。银烛冷，泪如洗。人生大抵销魂耳。况相逢、凄凉如梦，旧情曾记。玉骨珊珊无一把，难免天寒袖翠。有著意、温存能几。梁燕而今栖未稳，替绸缪、早作量珠计。杨柳外，画楼倚。谁是多情者。为名花、香熏丝绣，深深拜下，一朵灵葩才子笔，十幅鸾笺挥洒。便不许、芳华彫谢。微雨愔愔帘底坐，替美人、小影临风写。红烛冷，填词罢。工愁我亦真无奈。怕人闲、丁香未结，海棠先嫁。莫唱江南肠断句，只恐闻歌子野。更十万、金铃谁借。惆怅碧桃天上种，枉瑶台、小谪真无价。绛树外，花开也。赋卖长门未。叹长卿、萧萧四壁，谋生何计。门对青山酤绿酒，似此美人名士。令千古、魂销心死。妾自蛾眉郎犊鼻，算神仙、眷属同游戏。茅店冷，夕阳里。前驱负弩重来矣。想当年、侧身佣保，累卿蕉萃。富贵于人原自有，肉眼输他女子。看一辈、王孙而已。吟到白头愁薄倖，道炉边、旧事休忘记。琴绿绮，几知己。
贺新郎五首·其一
作者：蒋敦复
朝代：清

万里悲笳起。最伤心、河梁一别，故人天外。易水长歌歌当哭，两字平安季子。竟生入、玉门关矣。旷世风流然诺重，有五陵、侠少能轻利。君倘在，执鞭弭。高才自古逢多忌。叹人间、蛾眉谣诼，供他群吠。马上文姬悲远嫁，门户彫零若此。算尚有、曹瞒知己。朋友生死恩骨肉，论交情、岂独称文字。酹酒问，竟谁是。
贺新郎五首·其三
作者：蒋敦复
朝代：清

帘卷人初起。问西风、黄花瘦了，是谁还比。落絮因缘留不住，判与萧郎别矣。又薄命、再随流水。绝代名姝悲失路，算蛾眉、金赎谭何易。银烛冷，泪如洗。人生大抵销魂耳。况相逢、凄凉如梦，旧情曾记。玉骨珊珊无一把，难免天寒袖翠。有著意、温存能几。梁燕而今栖未稳，替绸缪、早作量珠计。杨柳外，画楼倚。
贺新郎五首·其二
作者：蒋敦复
朝代：清

长物君余几。数平生、不忘久要，石交难弃。一别何年如坠雨，想有四方之志。肯坐守、青毡而已。长揖尊前重相见，奉金钱、谁赎萧天子。空怅望，隔烟水。而今赵璧真完矣。更连城、无须十五，有人高谊。为爱夷门诗画好，有挟来求一纸。只还了、索逋仍至。惜少名姬纤纤捧，费山斋、清供添湘几。永宝用，此侯氏。
贺新郎五首·其五
作者：蒋敦复
朝代：清

赋卖长门未。叹长卿、萧萧四壁，谋生何计。门对青山酤绿酒，似此美人名士。令千古、魂销心死。妾自蛾眉郎犊鼻，算神仙、眷属同游戏。茅店冷，夕阳里。前驱负弩重来矣。想当年、侧身佣保，累卿蕉萃。富贵于人原自有，肉眼输他女子。看一辈、王孙而已。吟到白头愁薄倖，道炉边、旧事休忘记。琴绿绮，几知己。
贺新郎五首·其四
作者：蒋敦复
朝代：清

谁是多情者。为名花、香熏丝绣，深深拜下，一朵灵葩才子笔，十幅鸾笺挥洒。便不许、芳华彫谢。微雨愔愔帘底坐，替美人、小影临风写。红烛冷，填词罢。工愁我亦真无奈。怕人闲、丁香未结，海棠先嫁。莫唱江南肠断句，只恐闻歌子野。更十万、金铃谁借。惆怅碧桃天上种，枉瑶台、小谪真无价。绛树外，花开也。
遐方怨
作者：蒋敦复
朝代：清

鸾镜阁，凤屏帏。几日东风，绿杨轻花三月飞。尽情啼鸟送春归。去年人去也，雪霏霏。
酒泉子
作者：蒋敦复
朝代：清

瘦笛声飞。帘外又黄昏矣。月冥冥，花碎碎，露凄凄。翠禽幽梦啼难起。今夜梨云冻。怨新桐，留小凤。稳双栖。
醉太平
作者：蒋敦复
朝代：清

衫痕扇痕。眉痕鬓痕。相思一寸芳痕。记桃花小门。烟魂雨魂。啼魂梦魂。相逢一片愁魂。又梨花墓门。
采桑子
作者：蒋敦复
朝代：清

去年人倚凤台箫。花也今朝。月也今宵。花月芳愁各自飘。今年人忆江南别，风也骚骚。雨也潇潇。风雨离魂独自销。
金人捧露盘
作者：蒋敦复
朝代：清

病红颜，扶红袖，倚红楼。峭风起、吹满帘钩。垂杨又绿，今年夫婿可封侯。旧愁未了，划不尽、芳草悠悠。背花忆，对花恨，为花瘦，替花羞。相思未、轻惹闲兜。玉窗莺唤，一天幽梦没来由。除非镜里，有谁见、心上眉头。
钗头凤
作者：蒋敦复
朝代：清

天涯远。芳草短。零星好梦闲庭院。春痕灭。春愁绝。帘幕轻寒，落花如雪。怯。怯。怯。香魂倦。风情乱。凤皇飞向钗头颤。春宵阔。春眠窄。银烛将残，玉箫初咽。歇。歇。歇。
长亭怨四首
作者：蒋敦复
朝代：清

看门外、绿阴浓遍。冷雨幽苔，小庭孤院。酒盏全疏，病怀消受恨何限。坠欢休拾，空惆怅、莺花苑。画壁唱黄河，谁想便、旗亭人散。天远。问远天何处，教我梦魂飞远。芳洲杜若，可唤取、鹭鸥同伴。但别后、怕去登楼，更怕见、垂杨春晚。记往日相思，不似而今凄惋。看何处、最销魂地。一片斜阳，二分荒土。壤色罗裙，峭风吹送北邙雨。画衫扶醉，能几日、踏青去。瘦影冷蘼芜，恨减尽、好山眉妩。愁绪。剩红心脉脉，目断送君南浦。高楼望远，奈千里、沅湘迟暮。祗今日、蕉萃青袍，问谁采、天涯芳杜。把怨瑟重弹，中有离骚廿五。又吹尽、西风璱璱。悄倚危阑，怕临流水。散了萍花，隔江烟霭渺离思。马嘶病驿，听四面、角声起。鬓已不成丝，怎禁得、飘零如此。弹指。望高楼不见，只见暮雅归矣。哀蝉落叶，问谁慰、那人憔悴。怨玉笛、瘦减蛾颦，定不似、旧时眉翠。记絮冷关河，万点齐销鹃泪。尽销黯、西风梧院。别绪如丝，乱愁成片。锦瑟尘侵，瘦铜花照冷秋幔。怕黄昏也，早又是、心凄惋。圆月满空床，忍诉与、姮娥当面。休怨。算红鸳小病，袅袅药炉烟断。江湖载酒，便握手、几多相见。怎怪得、夫婿工愁，更谁慰、夕阳山远。莫今夕思量，窗外啼螀声劝。
长亭怨四首·其一
作者：蒋敦复
朝代：清

看门外、绿阴浓遍。冷雨幽苔，小庭孤院。酒盏全疏，病怀消受恨何限。坠欢休拾，空惆怅、莺花苑。画壁唱黄河，谁想便、旗亭人散。天远。问远天何处，教我梦魂飞远。芳洲杜若，可唤取、鹭鸥同伴。但别后、怕去登楼，更怕见、垂杨春晚。记往日相思，不似而今凄惋。
长亭怨四首·其三
作者：蒋敦复
朝代：清

又吹尽、西风璱璱。悄倚危阑，怕临流水。散了萍花，隔江烟霭渺离思。马嘶病驿，听四面、角声起。鬓已不成丝，怎禁得、飘零如此。弹指。望高楼不见，只见暮雅归矣。哀蝉落叶，问谁慰、那人憔悴。怨玉笛、瘦减蛾颦，定不似、旧时眉翠。记絮冷关河，万点齐销鹃泪。
长亭怨四首·其二
作者：蒋敦复
朝代：清

看何处、最销魂地。一片斜阳，二分荒土。壤色罗裙，峭风吹送北邙雨。画衫扶醉，能几日、踏青去。瘦影冷蘼芜，恨减尽、好山眉妩。愁绪。剩红心脉脉，目断送君南浦。高楼望远，奈千里、沅湘迟暮。祗今日、蕉萃青袍，问谁采、天涯芳杜。把怨瑟重弹，中有离骚廿五。
长亭怨四首·其四
作者：蒋敦复
朝代：清

尽销黯、西风梧院。别绪如丝，乱愁成片。锦瑟尘侵，瘦铜花照冷秋幔。怕黄昏也，早又是、心凄惋。圆月满空床，忍诉与、姮娥当面。休怨。算红鸳小病，袅袅药炉烟断。江湖载酒，便握手、几多相见。怎怪得、夫婿工愁，更谁慰、夕阳山远。莫今夕思量，窗外啼螀声劝。
长相思慢
作者：蒋敦复
朝代：清

海样相思，天边昨夜，杯酒莫劝无情。佳人私语暗祝，檀心微吐，一点芳樱。燕燕莺莺。到年光去也，总可怜生。望远愁凝。化啼鹃、珠泪先零。又还是碧桃，嫁了如今凄绝，落絮飘萍。黄昏读曲，有个红红，小字分明。偷呼绛树，恁鹦哥、也学双声。莫断肠、鸳冢浇取，寒烟碎佩珑玲。
阳台怨
作者：蒋敦复
朝代：清

佳人楼上立。斜照纱窗寂寂。眉角含情不语时，偏有鹦哥识。新浴试罗衣，香汗玉肌莹湿。蝴蝶过墙花影碧。扑伊无气力。
阳台梦
作者：蒋敦复
朝代：清

绣鸳鸯残留花缝。泪丝衫系春愁重。香巢并影不成栖，有绿毛小凤。罗窗人病起，刚被瑶琴三弄。落红如雨燕归帘，一觉天涯梦。
隔帘听
作者：蒋敦复
朝代：清

十二绣屏深窈。翠篆余香袅。开帘怕见春光好。祗嫁了桃花，和春也老。梦乍悄。怪黄鹂、一声声搅。红楼小。东风偏到。不管伤春早。天涯处处生芳草。问薶却荒冢，碧愁多少。漫凝眺。江南绿波烟渺。
霓裳中序第一
作者：蒋敦复
朝代：清

关河更渺极。庾信羁愁吟未得。人瘦不禁酒力。正檐铎乱敲，危风萧索，斜穿梦隙。剩暗灯偷照孤客。菱花碎，起来对影，顿忆旧颜色。岑寂。素琴张壁。怕绝调、鲛人泪织。天涯休叹浪迹。拾翠东城，榼酒南陌。玉梅通气息。便九九、寒消冷碧。凄凉也、琼思瑶想，懒卧水云侧。
露华
作者：蒋敦复
朝代：清

玉阶艳冷。记翠亭一角，石瘦空青。相思不见，更无人处潜行。闲绕碧罗荒磴，罥苍烟夕照犹凝。愁细碎，蜗涎砌断，蛎粉墙倾。寂寂朱门深锁，叹绣涩琼蕤，鸳瓦霜棱。遥岑又阻寸心，莫负芳盟。黏袖石华绀唾，晕花砖残泪红冰。寻旧迹，昨宵凤鞋露零。
风入松二首
作者：蒋敦复
朝代：清

红心数点晕愁根。拾翠忆春人。斜阳淡了重描画，遍青山、都是离痕。近日裙腰瘦尽，不知几许销魂。凉阴凄碧掩重门。蛩语又黄昏。五更病马嘶残驿，滞天涯、休怨王孙。一片蘼芜小影，西风蹍断香轮。峭风吹冷绿杨枝。微雨碧丝丝。青袍蕉萃青楼远，恨无人、说与相思。短薄祠边载酒，丽娃乡里填词。春情回首梦依依。芳训海棠知。秋娘旧日闲身价，问新愁、可上纤眉。只有一枝玉笛，当时低劝金卮。
风入松二首·其一
作者：蒋敦复
朝代：清

红心数点晕愁根。拾翠忆春人。斜阳淡了重描画，遍青山、都是离痕。近日裙腰瘦尽，不知几许销魂。凉阴凄碧掩重门。蛩语又黄昏。五更病马嘶残驿，滞天涯、休怨王孙。一片蘼芜小影，西风蹍断香轮。
风入松二首·其二
作者：蒋敦复
朝代：清

峭风吹冷绿杨枝。微雨碧丝丝。青袍蕉萃青楼远，恨无人、说与相思。短薄祠边载酒，丽娃乡里填词。春情回首梦依依。芳训海棠知。秋娘旧日闲身价，问新愁、可上纤眉。只有一枝玉笛，当时低劝金卮。
高山流水
作者：蒋敦复
朝代：清

松风一榻响潇潇。倚天涯、霜鬓愁雕。夜雨宿青原，可怜瘦尽琴腰。伤心事、莫话南朝。江山付，秋壑红羊劫换，白雁声高。念君恩重处，难把壮怀销。寥寥。余音寄徽外，天水碧、落日寒潮。回首望中原，烽火万井萧条。旧君弦、谁续鸾胶。断魂招，惟有桐心不死，桐尾先焦。剩凄凉玉带，残墨泪痕飘。
高邮道中
作者：蒋敦复
朝代：清

来往蒲帆一幅轻，江湖谁结岁寒盟。依人客共鱼虾贱，阅世心同鸥鹭清。茭竹每看堤役苦，水天闲话夕阳明。风流不见秦淮海，衰草微云空复情。
乱后过瓜洲旧居
作者：蒋易
朝代：清

鸟散瓜洲渡，书归杨仆船。荒城无马迹，广厦几人烟。晴日江光凛，秋星杀气缠。蓬蒿原自满，此别更萧然。
十五夜默庵招饮
作者：蒋易
朝代：清

应为冰蟾好，羁凄共野亭。醉开双泪眼，寒动一天星。战鼓春风寂，渔灯夜气腥。炉存先世物，香爇蔗浆青。
题梅杓司藏卷，卷中乃诞北、颖侯、昆铜、伯
作者：蒋易
朝代：清

余公亢烈首捐躯，周沈同心亦与俱。莫羡陈刘考终命，肝肠寸折眼全枯。
题梅杓司藏卷，卷中乃诞北、颖侯、昆铜、伯
作者：蒋易
朝代：清

梅生海内结交繁，架上邮筒无数存。独宝数公残翰墨，欲留书种在乾坤。
题梅杓司藏卷，卷中乃诞北、颖侯、昆铜、伯宗、定生五亡友手札
作者：蒋易
朝代：清

乍开此卷即沾巾，多是当年死难人。浩气尚能凝碧血，遗言终不化青磷。
挽曾国藩联
作者：蒋春元
朝代：清
体裁：联

为东南撑半壁山河，冀大乱初平，长资柱石；是国家第一流人物，胡中兴攸赖，遽殒台星。
一枝春·忆兰曲为汪西林赋
作者：蒋春霖
朝代：清

梦远潇湘，雨丝寒、半折帘波垂晓。芳晨换了。画里媚香人杳。疏苔院宇，记同说、味秋怀抱。经几度、风剪冰锄，怨入玉琴凄调。纹纱素蟾低照。奈姮娥更妒，同心花好。飘零瘦影，暗指鬓边春老。蘅皋步冷，怕难唤、倩魂飞到。空自倚、滴露閒阶，醉吟恨稿。
一枝花·秋镝
作者：蒋春霖
朝代：清

赤羽横霜气。玉勒盘秋地。云边挥手处，双雕坠。便飞电排空，待指狼星碎。更射江潮退。趁几阵西风，千里全销烽燧。奈暗老、当年猿臂。觅得封侯未。壮游还说、向天山外。问听遍弓衣，谁识穿杨技。凉月喧芦吹。四望蛮烟，肯静拥、乌号闲醉。
一络索·江村夜泊，怀丁保庵
作者：蒋春霖
朝代：清

村外柳烟深锁。晚寒惊破。强沽残酒熨春愁，已节候、梨花过。望尽隔江星火。拥衾独坐。断钟隐隐欲霜天，问可有、诗魂堕。
一萼红·墙角小梅，未春忽放，因忆东园万树摧残可怜，哀吟成调，歌竟凄然
作者：蒋春霖
朝代：清

短墙阴。怪东风未到，春色已深深。压雪檐低，垂萝径窄，红萼开倩谁簪。漫惆怅、天寒袖薄，唤玉笛、吹怨入空林。烽火连江，河山满眼，那处登临。回首东园旧路，剩几分流水，几树寒岑。冷雨宫垣，斜阳乔木，还听笳鼓沈沈。待销尽、华鬘小劫，洗冰泪、招客说伤心。只怕南枝开遍，没个人寻。
一萼红·清明前一日，偕周莲伯散步城北，红日已西，乃至虹桥，复买小舟过桃花庵、莲性寺，烟水凄然，游人绝少，共溯洄者渔船三两而已
作者：蒋春霖
朝代：清

趁春晴，步前汀未晚，舟小蹙波行。抱树溪弯，眠沙石老，芳草随意青青。乍惊起、闲鸥短梦，伴落日、三两棹歌声。水曲豪筝，柳阴丛笛，那处重听。多少夕阳楼阁，倚阑干不见，空见流莺。萤苑星繁，虹桥月艳，还记玉辇曾经。自湖上游仙事杳，问桃花、又过几清明。剩取凄烟楚雨，愁画芜城。
一萼红·舟过小村，幽景殊胜，因动莼鲈之感
作者：蒋春霖
朝代：清

小溪湾。引扁舟几曲，风景未荒寒。密筱圈篱，深芦倚岸，斜照人语柴关。绕村径、桑麻渐了，晚树外、黄叶当花看。罨画人家，光阴似醉，鸡犬皆顽。此地谁知魏晋，笑估帆来去，空羡桃源。绿剪葵根，红馀稻粒，秋到还忆家山。乍飞梦、烟波旧隐，又海天、催月角声残。一夜吴江枫冷，老屋霜团。
三姝媚·送别黄子湘
作者：蒋春霖
朝代：清
体裁：词

相思堤上柳。唤渔童樵青，系船沽酒。水鹤飞来，背乱山无语，共君招手。莫上层楼，春已在、斜阳时候。雁碛沙寒，潮落潮生，暮帆催又。尘海吟身惊瘦。剩卅载才名，对花消受。尚著宫衣，听夜窗弦索，泪殷双袖。眼底沧桑，休更叠、哀蝉凄奏。怕问王孙芳草，淮阴渡口。
三姝媚·送别黄子湘
作者：蒋春霖
朝代：清

相思堤上柳。唤渔童樵青，繫船沽酒。水鹤飞来，背乱山无语，共君招手。莫上层楼，春已在、斜阳时候。雁碛沙寒，潮落潮生，暮帆催又。尘海吟身惊瘦。剩卅载才名，对花消受。尚著宫衣，听夜窗弦索，泪殷双袖。眼底沧桑，休更叠、哀蝉凄奏。怕问王孙芳草，淮阴渡口。
东台杂诗
作者：蒋春霖
朝代：清

道路犹荒梗，乾坤此寓居。馀生依药饵，左计误樵渔。色动论兵会，忧来讲易初。凄凉茂陵住，有赋愧相如。海近秋先至，城空客少过。沧桑新涕泪，云物小槃阿。乐土聊高枕，王师未止戈。鸡声催揽镜，双鬓已微皤。好辩难为用，能狂亦累名。酒怀云叶乱，诗境月华清。短剑悲歧路，空囊负友生。岁残吾更懒，无梦寄长征。县小水为郭，溪湾树作桥。西风吹古渡，江夜长寒潮。鸿雁多如此，沙鸥不可招。秋心与芦荻，相对益萧萧。宦拙成今是，时衰厌古愚。千金龟手药，十样画眉图。身价矜题凤，行藏笑嚇雏。可怜顽蝜蝂，不及饱侏儒。隔溪人种菊，篱外好秋光。买艇载花影，过桥寻酒香。虫声侵菜圃，鸭语乱蒲塘。生意禁衰谢，前山漫夕阳。闲居无不适，扶杖过东篱。野水少人渡，归云与我期。燕迟秋社约，梅养岁寒姿。嗟尔门前柳，青青复几时。水积湖阴重，田硗卤气兼。小滩明蛎粉，唐肆侈鱼盐。避地民知俭，矜时吏学廉。希文有遗泽，尸祝在茅檐。世法参新谛，人情贱旧恩。燕巢欣去幕，雀网静当门。往日朱楼宴，春风绣盖屯。祇今花寂寞，来伴月黄昏。议战多筹策，储糈几岁年。闾阎间架税，商旅算缗钱。泽国鱼为饭，寒沙草即田。羡馀知不惜，辛苦报皇天。楼船临北郭，玄武凿池宽。竞渡原儿戏，凭河亦壮观。鱼龙惊沸水，鼓角助狂澜。百里烽犹远，熙熙万姓看。患至群忧馑，师行急峙粮。黄金随土贱，红粟带沙量。秉穗愁中野，车箱自远方。十年勤委积，从古海陵仓。大有衣裳会，俄传草木兵。烽烟危隔县，舟楫聚荒城。野哭空皮骨，民穷一死生。明堂谁献颂，犹喜说时清。郁勃祢衡鼓，单寒季子裘。杜门花避俗，因树屋宜秋。笔退怜儿病，尊空与妇谋。莼鲈期远近，愁绝五湖舟。地僻轻锋镝，人閒逐绮罗。粗豪山北酒，宛转竹西歌。孤影仍哀雁，新妆忽翠娥。不须询子姓，穷苦误牵萝。
东台杂诗·其一
作者：蒋春霖
朝代：清

道路犹荒梗，乾坤此寓居。馀生依药饵，左计误樵渔。色动论兵会，忧来讲易初。凄凉茂陵住，有赋愧相如。
东台杂诗·其七
作者：蒋春霖
朝代：清

闲居无不适，扶杖过东篱。野水少人渡，归云与我期。燕迟秋社约，梅养岁寒姿。嗟尔门前柳，青青复几时。
东台杂诗·其三
作者：蒋春霖
朝代：清

好辩难为用，能狂亦累名。酒怀云叶乱，诗境月华清。短剑悲歧路，空囊负友生。岁残吾更懒，无梦寄长征。
东台杂诗·其九
作者：蒋春霖
朝代：清

世法参新谛，人情贱旧恩。燕巢欣去幕，雀网静当门。往日朱楼宴，春风绣盖屯。祇今花寂寞，来伴月黄昏。
东台杂诗·其二
作者：蒋春霖
朝代：清

海近秋先至，城空客少过。沧桑新涕泪，云物小槃阿。乐土聊高枕，王师未止戈。鸡声催揽镜，双鬓已微皤。
东台杂诗·其五
作者：蒋春霖
朝代：清
体裁：五言律诗

宦拙成今是，时衰厌古愚。千金龟手药，十样画眉图。身价矜题凤，行藏笑吓雏。可怜顽蝜蝂，不及饱侏儒。
东台杂诗·其五
作者：蒋春霖
朝代：清

宦拙成今是，时衰厌古愚。千金龟手药，十样画眉图。身价矜题凤，行藏笑嚇雏。可怜顽蝜蝂，不及饱侏儒。
东台杂诗·其八
作者：蒋春霖
朝代：清

水积湖阴重，田硗卤气兼。小滩明蛎粉，唐肆侈鱼盐。避地民知俭，矜时吏学廉。希文有遗泽，尸祝在茅檐。
东台杂诗·其六
作者：蒋春霖
朝代：清

隔溪人种菊，篱外好秋光。买艇载花影，过桥寻酒香。虫声侵菜圃，鸭语乱蒲塘。生意禁衰谢，前山漫夕阳。
东台杂诗·其十
作者：蒋春霖
朝代：清

议战多筹策，储糈几岁年。闾阎间架税，商旅算缗钱。泽国鱼为饭，寒沙草即田。羡馀知不惜，辛苦报皇天。
东台杂诗·其十一
作者：蒋春霖
朝代：清

楼船临北郭，玄武凿池宽。竞渡原儿戏，凭河亦壮观。鱼龙惊沸水，鼓角助狂澜。百里烽犹远，熙熙万姓看。
东台杂诗·其十三
作者：蒋春霖
朝代：清

大有衣裳会，俄传草木兵。烽烟危隔县，舟楫聚荒城。野哭空皮骨，民穷一死生。明堂谁献颂，犹喜说时清。
东台杂诗·其十二
作者：蒋春霖
朝代：清

患至群忧馑，师行急峙粮。黄金随土贱，红粟带沙量。秉穗愁中野，车箱自远方。十年勤委积，从古海陵仓。
东台杂诗·其十五
作者：蒋春霖
朝代：清

地僻轻锋镝，人閒逐绮罗。粗豪山北酒，宛转竹西歌。孤影仍哀雁，新妆忽翠娥。不须询子姓，穷苦误牵萝。
东台杂诗·其十六
作者：蒋春霖
朝代：清

渐懒折腰步，犹能抱膝吟。艰虞尝傲骨，齑米损文心。野鹤恣孤翮，飞鹊是好音。西溪满溪水，重为浣尘襟。
东台杂诗·其十四
作者：蒋春霖
朝代：清

郁勃祢衡鼓，单寒季子裘。杜门花避俗，因树屋宜秋。笔退怜儿病，尊空与妇谋。莼鲈期远近，愁绝五湖舟。
东台杂诗·其四
作者：蒋春霖
朝代：清

县小水为郭，溪湾树作桥。西风吹古渡，江夜长寒潮。鸿雁多如此，沙鸥不可招。秋心与芦荻，相对益萧萧。
东风第一枝·冬至
作者：蒋春霖
朝代：清

雀谇晴檐，蝇苏冻纸，严霜忽作轻暖。锦貂才近熏炉，凤律暗移翠琯。寻春无处，但日日、春痕偷展。恰引起、千丈愁思，添似绣床金线。云影薄、画帘乍捲。山意冷、瘦筇又懒。几多酿雪楼台，豫涤熨寒酒盏。梅魂知否，怕迤逦年华将换。待借他、一缕东风，悄把万花吹转。
东风第一枝·春雪
作者：蒋春霖
朝代：清

糁草疑霜，融泥似水，飞花觅又无处。树梢才褪遥峰，帘外暗兼细雨。轻冰半霎，甚倚著、东风狂舞。怕一番、暖意烘晴，还带绿梅销去。花市冷、试灯已误。芳径滑、踏青尚阻。依然浅画溪山，愁杀媆寒院宇。春回万瓦，听滴断、檐声悽楚。剩几分、残粉楼台，好趁夕阳句取。
中秋夜步
作者：蒋春霖
朝代：清

遨游曾得几时醉，盘餐且喜今宵同。室家飘泊逐野鹜，干戈扰攘羁来鸿。挥手白云忽变幻，举头明月无始终。杖藜相携复前去，衣裳飒飒生秋风。
九日登岳阜
作者：蒋春霖
朝代：清

空城风肃雁声来，故垒霜清曙色开。备敌尚馀全胜地，经时原仗出群才。游山轩盖秋仍集，横海楼船去不回。待摘茱萸寄乡国，隔江云树正堪哀。
八声甘州·赠褚又梅
作者：蒋春霖
朝代：清

甚天涯芳草引游鞯，春归旧奚囊。似登楼王粲，斜阳瘦马，饱看山光。飘泊可怜淮海，风雨醉殊乡。长铗归来未，燕子空梁。谁识幽情苦调，借一枝斑管，散遍瑶芳。更烟萝池馆，弹泪说沧桑。莫偷和、玉台新句，怕春风、又妒画眉长。如虹气，不消磨处，夜识干将。
冬柳四首
作者：蒋春霖
朝代：清

营门风劲冷悲笳，临水堤空尽白沙。淡日荒村犹系马，冻云小苑欲栖鸦。百端枯菀观生事，一树婆娑感岁华。昔日青青今在否，江南回首已无家。万派商声竟寂寥，石城落叶下寒潮。天留枯树销残劫，雪作飞花送六朝。南雁于今沈信息，东风何日舞苗条？行人莫问长干路，太液荒凉恨未消。广陵重舣木兰舟，删尽浓阴古渡头。锦缆牙墙非昨梦，轻冰小雪换春游。数声羌笛吹寒月，一角荒城压乱流。何处相思许攀折，冷烟凄断十三楼。当时张绪减清狂，抱得冬心亦自伤。古镜暗怜残鬓影，舞衣羞逐少年场。燕莺去后闲情懒，雨雪来思别路长。转绿回黄总无定，漂摇原不怨东皇。
冬柳四首·其一
作者：蒋春霖
朝代：清

营门风劲冷悲笳，临水堤空尽白沙。淡日荒村犹系马，冻云小苑欲栖鸦。百端枯菀观生事，一树婆娑感岁华。昔日青青今在否，江南回首已无家。
冬柳四首·其三
作者：蒋春霖
朝代：清

广陵重舣木兰舟，删尽浓阴古渡头。锦缆牙墙非昨梦，轻冰小雪换春游。数声羌笛吹寒月，一角荒城压乱流。何处相思许攀折，冷烟凄断十三楼。
冬柳四首·其二
作者：蒋春霖
朝代：清

万派商声竟寂寥，石城落叶下寒潮。天留枯树销残劫，雪作飞花送六朝。南雁于今沈信息，东风何日舞苗条？行人莫问长干路，太液荒凉恨未消。
冬柳四首·其四
作者：蒋春霖
朝代：清

当时张绪减清狂，抱得冬心亦自伤。古镜暗怜残鬓影，舞衣羞逐少年场。燕莺去后闲情懒，雨雪来思别路长。转绿回黄总无定，漂摇原不怨东皇。
凄凉犯·十二月十七日夜，大寒读书，至漏三下，屋小如舟，虚窗生白，不知是月是雪。因忆江南野泊，雪压篷背时光景，正复似之
作者：蒋春霖
朝代：清

短檐铁马，和冰语敲阶，更少残叶。鼠声渐起，芸编倦拥，酒怀添渴。疏灯晕结。觉霜逼、帘衣自裂。似扁舟、风来舵尾，野岸冷云叠。回首垂虹夜，瘦橹摇波，一枝箫咽。窗鸣败纸，尚惊疑、打篷乾雪。悄护铜瓶，怕寒重、梅花暗折。却开门，树影满地压冻月。
凄凉犯·夜泊万福桥
作者：蒋春霖
朝代：清

平芜黯淡，连鸦阵、危滩时响风叶。夜潮乍起芦根，浪浦估帆催歇。深杯倦泼。听风激、哀笳乱咽。正遥空、寒星数点，旗影动残雪。谁念荒江外，铁甲生寒，泪花冰结。枕戈梦短，坏云堆、饿鸱啼绝。醉倚貂裘，问知否、霜袍冻裂。但平沙万幕，寂寂拥夜月。
减字木兰花
作者：蒋春霖
朝代：清

疏篷淡月。短烛荧荧侵晓别。黄叶深村。入梦依然昨夜人。芦花满地。多是离人衣上泪。秋色连波。比到寒潮泪更多。
卓文君
作者：蒋春霖
朝代：清

文君不为琴心合，肯伴临邛四壁居。吟到白头肠暗结，错将意气望相如。
南乡子
作者：蒋春霖
朝代：清

寒意剩春纤。放燕归来又下帘。蝴蝶渐稀人渐懒，恹恹。满地青榆午梦甜。淡日隐重檐。雨气云痕百态兼。睡起却惊天影暗，眉尖。愁似春阴向晚添。
南乡子
作者：蒋春霖
朝代：清

燕麦青青。大河西畔短长亭。日落子规啼不住。征帆去。蜀水秦山无尽处。
南歌子
作者：蒋春霖
朝代：清

烛穗残蛾绿，钗花独茧红。无意向春风。不堪双燕语，画梁中。
南歌子
作者：蒋春霖
朝代：清

袖阔双鸾舞，帘深小燕栖。春尽更依依。如何骢马去，不知归。
南浦·春草
作者：蒋春霖
朝代：清

绿意隐汀沙，雪痕消、又润村村酥雨。山晓睡容酥，斜阳外、深浅青无重数。飞飞蝴蝶，荒庭也是春来处。千里相思谁种出，搀了二分尘土。年年空怨裙腰，甚愁根欲刬、东风未许。接岸绿波平，销魂事、第一送君南浦。莺啼几度。凭高不见天涯路。陌上闲花开落后，多少马蹄归去。
卜算子
作者：蒋春霖
朝代：清

丹岭凤凰儿，爱集梧桐树。百尺宫墙一苑花，子见流莺度。羞涩画蛾眉，宛转邀莲步。抱得云和不肯弹，还宿空房去。
卜算子
作者：蒋春霖
朝代：清
体裁：词

燕子不曾来，小院阴阴雨。一角栏杆聚落花，此是春归处。弹泪别东风，把酒浇飞絮。化了浮萍也是愁，莫向天涯去。
卜算子
作者：蒋春霖
朝代：清
体裁：词

燕子不曾来，小院阴阴雨。一角阑干聚落花，此是春归处。弹泪别东风，把酒浇飞絮。化了浮萍也是愁，莫向天涯去。
卜算子·燕子不曾来
作者：蒋春霖
朝代：清

燕子不曾来，小院阴阴雨。一角阑干聚落花，此是春归处。
弹泪别东风，把酒浇飞絮：化了浮萍也是愁，莫向天涯去！
即席
作者：蒋春霖
朝代：清

当筵愁见翠眉长，背面春风意暗将。流水孤琴回素楫，书帘残烛梦明珰。露桃叶密花无赖，湘竹枝深泪有光。晓月如珠归寂寂，故应杨柳怨萧郎。
友人招饮古寺
作者：蒋春霖
朝代：清

深树藏幽寺，晴天迟客来。新寒疏落木，宿雨展青苔。儒术逢时拙，禅心得酒开。蟛蜞空入馔，谁荐长卿才。
台城路·易州寄高寄泉
作者：蒋春霖
朝代：清
体裁：词

两年心上西窗雨，阑干背灯敲遍。月拥惊沙，星寒大野，马足关河同贱。羁愁数点。问春去秋来，几多鸿雁。忘却华颠，昔时颜色梦中见。
青衫铅泪似洗，断笳明月里、凉夜吹怨。古石欹台，悲风咽筑，酒罢哀歌难遣。飞花乱卷。对万树垂杨，故人青眼。雾隐孤城，夕阳山外远。
台城路·易州寄高寄泉
作者：蒋春霖
朝代：清

两年心上西窗雨，阑干背灯敲遍。月拥惊沙，星寒大野，马足关河同贱。羁愁数点。问春去秋来，几多鸿雁。忘却华颠，昔时颜色梦中见。青衫铅泪似洗，断笳明月里、凉夜吹怨。古石欹台，悲风咽筑，酒罢哀歌难遣。飞花乱捲。对万树垂杨，故人青眼。雾隐孤城，夕阳山外远。
台城路·金丽生自金陵围城出，为述沙洲避雨光景，感成此解。时画角咽秋，灯焰惨绿，如有鬼声在纸上也
作者：蒋春霖
朝代：清

惊飞燕子魂无定，荒洲坠如残叶。树影疑人，鸮声幻鬼，欹侧春冰途滑。颓云万叠。又雨击寒沙，乱鸣金铁。似引宵程，隔溪燐火乍明灭。江间奔浪怒涌，断笳时隐隐，相和呜咽。野渡舟危，空村草湿，一饭芦中凄绝。孤城雾结。剩羂网离鸿，怨啼昏月。险梦愁题，杜鹃枝上血。
咏物十首 其一 鹉鹦
作者：蒋春霖
朝代：清

尔亦聪明误，生憎言语非。漫矜吾舌在，知否托身微。日暮怜红豆，天寒赋绿衣。年年乡国梦，空见陇云飞。
咏物十首 其七 猿
作者：蒋春霖
朝代：清

中宵啼不住，知尔断肠吟。抱树竟何益，入山胡不深。秋风凋橡栗，寒雨湿枫林。肯伴离人去，萧条万里心。
咏物十首 其三 雁
作者：蒋春霖
朝代：清

大有羽仪用，惊猜鹓鹭行。相呼来泽国，失影下寒塘。关塞愁笳鼓，江湖拙稻粱。无为避矰缴，葭菼夜苍苍。
咏物十首 其九 萤
作者：蒋春霖
朝代：清

偶乘纤月落，都傍古帘旌。叶底沾微露，墙阴弄小明。避秋知梦短，近水斗身轻。莫谓西风烈，明年草又生。
咏物十首 其二 茶山
作者：蒋春霖
朝代：清

霰雪零已久，山茶红自今。破寒惊众眼，与世抱冬心。柯叶不改色，岁华如许深。朱颜良可惜，短发不胜簪。
咏物十首 其五 鸥
作者：蒋春霖
朝代：清

岁晚知难饱，胡为集远汀。乱群浮水白，孤羽破空青。浩荡怀湘渚，凄凉对楚萍。凫鹥莫相惜，高立自亭亭。
咏物十首 其八 鸦
作者：蒋春霖
朝代：清

吉语世所喜，尔音胡不祥。任鹰饥攫肉，有马病生疮。古木聚寒影，高城背夕阳。无枝飞又懒，星月正微茫。
咏物十首 其六 藕
作者：蒋春霖
朝代：清

采采还相弃，凉秋腹已空。在泥原洁白，出水太玲珑。草任前湖碧，花怜去日红。永怀非偶意，无语托江鸿。
咏物十首 其十 蝶
作者：蒋春霖
朝代：清

蝴蝶多情思，轻狂近落花。贪飞频晓露，沈梦向天涯。齑麦荒原老，莓苔小径斜。春风容易过，为尔惜年华。
咏物十首 其四 橘
作者：蒋春霖
朝代：清

秋气结成实，夕阳黄满枝。团栾知后落，霜雪已经时。颂楚词徒切，逾淮事未知。江乡千树好，谁订买山期。
咏物十首·鹉鹦
作者：蒋春霖
朝代：清

尔亦聪明误，生憎言语非。漫矜吾舌在，知否托身微。日暮怜红豆，天寒赋绿衣。年年乡国梦，空见陇云飞。霰雪零已久，山茶红自今。破寒惊众眼，与世抱冬心。柯叶不改色，岁华如许深。朱颜良可惜，短发不胜簪。大有羽仪用，惊猜鹓鹭行。相呼来泽国，失影下寒塘。关塞愁笳鼓，江湖拙稻粱。无为避矰缴，葭菼夜苍苍。秋气结成实，夕阳黄满枝。团栾知后落，霜雪已经时。颂楚词徒切，逾淮事未知。江乡千树好，谁订买山期。岁晚知难饱，胡为集远汀。乱群浮水白，孤羽破空青。浩荡怀湘渚，凄凉对楚萍。凫鹥莫相惜，高立自亭亭。采采还相弃，凉秋腹已空。在泥原洁白，出水太玲珑。草任前湖碧，花怜去日红。永怀非偶意，无语托江鸿。中宵啼不住，知尔断肠吟。抱树竟何益，入山胡不深。秋风凋橡栗，寒雨湿枫林。肯伴离人去，萧条万里心。吉语世所喜，尔音胡不祥。任鹰饥攫肉，有马病生疮。古木聚寒影，高城背夕阳。无枝飞又懒，星月正微茫。偶乘纤月落，都傍古帘旌。叶底沾微露，墙阴弄小明。避秋知梦短，近水斗身轻。莫谓西风烈，明年草又生。蝴蝶多情思，轻狂近落花。贪飞频晓露，沈梦向天涯。齑麦荒原老，莓苔小径斜。春风容易过，为尔惜年华。
唐多令
作者：蒋春霖
朝代：清
体裁：词

枫老树流丹。芦花吹又残。系扁舟、同倚朱阑。还似少年歌舞地，听落叶、忆长安。哀角起重关。霜深楚水寒。悲西风、归雁声酸。一片石头城上月，浑怕照、旧江山。
唐多令
作者：蒋春霖
朝代：清

枫老树流丹。芦花吹又残。繫扁舟、同倚朱阑。还似少年歌舞地，听落叶、忆长安。哀角起重关。霜深楚水寒。悲西风、归雁声酸。一片石头城上月，浑怕照、旧江山。
唐多令·枫老树留声
作者：蒋春霖
朝代：清

枫老树留声，芦花吹又残。系扁舟同倚朱阑。还似少年歌舞地，听落叶，忆长安。哀角起重关。霜深楚水寒。背西风归雁声酸。一片石头城上月，浑怕照，旧江山。
喜褚仲衡至
作者：蒋春霖
朝代：清

蓬蒿满地客停车，执手惊看两鬓疏。草草盘飧宜素好，堂堂春日此閒居。文章投老君门远，疾病思归故里墟。且喜今宵共灯烛，案头犹有未烧书。
四字令
作者：蒋春霖
朝代：清

钗边泪纹。灯边梦痕。花开处处思君。况无花过春。鬟飞断云。衣残旧熏。垂杨一路黄昏。到东风墓门。
垂杨·送陈百生北游
作者：蒋春霖
朝代：清

偷弹老泪。向短亭话别，兰舟重舣。韵咽寒箫，断肠听到篷窗底。渔滩风定芦花起。破霜色、天涯行李。晚来潮催送秋心，共故人千里。犹记题诗旧邸。染京洛暗尘，醉春游骑。戍鼓惊秋，梦魂还渡桑乾水。连村黄叶围残垒。雁声在、斜阳红里。何时一笛山楼，杯共洗。
壬戌中秋四首
作者：蒋春霖
朝代：清

露席风灯乱，尘宵步屧香。酒怀乘月散，游兴得秋狂。记赠支机石，亲尝白玉浆。广寒仙乐竟，无梦达巫阳。风景前年异，伤心此夜多。有人临水榭，犹喜看星河。凉信霓裳冷，秋声月佩过。琼楼归远近，仙桂老岩阿。莫信姮娥约，青霄与斗寒。可怜重离别，长负此团栾。我欲乘槎去，仙乎挹袖难。惟馀孤镜影，霜鬓带愁看。碧落沈无信，朱颜去不留。忽传千古事，能闰一轮秋。可许排云下，相将跨凤游。长生灵药在，携手傲沧洲。
壬戌中秋四首·其一
作者：蒋春霖
朝代：清

露席风灯乱，尘宵步屧香。酒怀乘月散，游兴得秋狂。记赠支机石，亲尝白玉浆。广寒仙乐竟，无梦达巫阳。
壬戌中秋四首·其三
作者：蒋春霖
朝代：清

莫信姮娥约，青霄与斗寒。可怜重离别，长负此团栾。我欲乘槎去，仙乎挹袖难。惟馀孤镜影，霜鬓带愁看。
壬戌中秋四首·其二
作者：蒋春霖
朝代：清

风景前年异，伤心此夜多。有人临水榭，犹喜看星河。凉信霓裳冷，秋声月佩过。琼楼归远近，仙桂老岩阿。
壬戌中秋四首·其四
作者：蒋春霖
朝代：清

碧落沈无信，朱颜去不留。忽传千古事，能闰一轮秋。可许排云下，相将跨凤游。长生灵药在，携手傲沧洲。
声声慢·春饮马鹤船书舍
作者：蒋春霖
朝代：清

荒城补壁，野涧侵篱，人来鹊起孤亭。未到花开，可怜春已零星。馀寒尚栖稚柳，问东风、眼向谁青。空叹息，甚鸢肩火色，老更飘萍。还剩苍藤古屋，趁斜阳泥饮，三两鸥盟。拍碎阑干，长啸暗答笳声。飞鸿漫愁印爪，算麻姑、沧海曾经。且尽醉，梦江南、残睡未醒。
声声慢·赋白菊寄洗红仙馆
作者：蒋春霖
朝代：清

秋痕欲化，冷梦初圆，閒庭似带新霜。病起西风，眉印浅褪宫黄。徐娘渐羞剩粉，问何时、偷种柔乡。明月底，怪飞来寒蝶，无处寻香。姑射仙姿何处，记红萸乌帽，看舞霓裳。酒晕全消，篱外懒送瑶觞。疏灯漫怜鬓影，伴羁愁、闲过重阳。怕瘦损，捲帘人、依旧淡妆。
夺锦标·秋幢
作者：蒋春霖
朝代：清

日闪驹尘，云低雁势，十丈火龙标立。指点西山名将，大字霞明，翩翻秋色。傍营门飐晚，正擎住、层霄风力。望平原、树影萧疏，又倚遥峰寒碧。还对惊烽半壁。组练横空，招展楼船如织。共说军客千里，白鹊霜晴，翠霓烟幂。待周挥赵垒，唤一片、降幡飞出。看澄江、月静高牙，掩映洲前芦荻。
女冠子
作者：蒋春霖
朝代：清

红墙榆柳。窗户离离星斗。夜寒生。香雾沈珠幔，银河罢玉笙。睡鬟春水绿，啼粉落花明。为著归霞帔，更倾城。
好事近
作者：蒋春霖
朝代：清

吹遍野塘风，颦翠倦红都歇。寂寞斜阳墙角，见春前蝴蝶。篱根露滴海棠疏，虫影颤秋叶。犹有一分花意，媚空阶凉月。
好事近·芦芽茁岸，杨花坠溪，舟过东淘时见此景
作者：蒋春霖
朝代：清

帆影比鸥迟，溪上柳花风软。闲理半床茶具，任船随溪转。一春不听雨声哗，桥峙水痕浅。梦入菰蒲深处，共湖云低展。
宫词
作者：蒋春霖
朝代：清

月扇云衣静玉台，芙蓉殿阁闭苍苔。青春却过容光减，犹道君王妙选才。
宫词
作者：蒋春霖
朝代：清

秋月临妆阁，春花闭殿门。妾颜长似旧，玉镜有明昏。
寄
作者：蒋春霖
朝代：清

冶叶倡条都拣尽，东坡原不合时宜。无人更会先生意，独对秋灯唤可儿。
寿楼春·扬州之行，历春徂秋，萍梗再移，短梦云散，作閒情赋
作者：蒋春霖
朝代：清

过垂杨春城。罥游丝一缕，偷倚红情。记得开帘收燕，隔花调莺。桃叶渡，谁相迎。又几番、潮生潮平。待菱唱船归，荷香路悄，留月伴娉婷。西风起，凉蝉鸣。早抛闲素扇，歌断瑶筝。可奈诗题愁寄，梦回无凭。珠户寂，银釭明。任听残、秋宵长更。但疏雨空阶，萧萧半山黄叶声。
尉迟杯·春暮别褚又梅、金丽生，秋始相见。余又将出游，用美成韵留别
作者：蒋春霖
朝代：清
体裁：词

河堤路。正下马、晓日笼高树。遥山隐隐云横，知是轻帆归处。长亭燕子，偏不许、春光别南浦。听歌声、唱到将离，悄衔花瓣飞去。还记水曲吹笙，频呼酒江船，胜友星聚。旧日垂杨都消瘦，谁更约、东风对舞。今宵又、芦根系缆，暗潮涌、霜寒闻雁语。怕孤篷、雨湿疏灯，醉中犹唤鸥侣。
尉迟杯·春暮别褚又梅、金丽生，秋始相见。余又将出游，用美成韵留别
作者：蒋春霖
朝代：清

河堤路。正下马、晓日笼高树。遥山隐隐云横，知是轻帆归处。长亭燕子，偏不许、春光别南浦。听歌声、唱到将离，悄衔花瓣飞去。还记水曲吹笙，频呼酒江船，胜友星聚。旧日垂杨都消瘦，谁更约、东风对舞。今宵又、芦根繫缆，暗潮涌、霜寒闻雁语。怕孤篷、雨湿疏灯，醉中犹唤鸥侣。
少年游
作者：蒋春霖
朝代：清

曲阑斜护柳边楼。人影漾帘钩。银烛光沈，檀槽语涩，拌醉不曾休。十年梦似朝云散，花落水空流。燕子归来，淡烟微雨，寂寞画春愁。
崇鹤山自袁浦来索饷三首
作者：蒋春霖
朝代：清

与子别未久，荒芦吹晚花。布帆下寒浦，客鬓惜苍华。閒佩横磨剑，愁听清夜笳。时危勤远略，无事怅天涯。异县民椎鲁，穷荒贼弃捐。不闻卑湿地，犹有羡馀钱。上户收荍种，商人卖苇田。小东诗不赋，知有大夫贤。久客西风冷，到门寒水深。河梁重携手，霜雪与论心。老鹘盘秋势，僵猿抱树吟。平生萧瑟意，飞动为知音。
崇鹤山自袁浦来索饷三首·其一
作者：蒋春霖
朝代：清

与子别未久，荒芦吹晚花。布帆下寒浦，客鬓惜苍华。閒佩横磨剑，愁听清夜笳。时危勤远略，无事怅天涯。
崇鹤山自袁浦来索饷三首·其三
作者：蒋春霖
朝代：清

久客西风冷，到门寒水深。河梁重携手，霜雪与论心。老鹘盘秋势，僵猿抱树吟。平生萧瑟意，飞动为知音。
崇鹤山自袁浦来索饷三首·其二
作者：蒋春霖
朝代：清

异县民椎鲁，穷荒贼弃捐。不闻卑湿地，犹有羡馀钱。上户收荍种，商人卖苇田。小东诗不赋，知有大夫贤。
庆春宫·秋宵露坐，时妇亡四月矣
作者：蒋春霖
朝代：清

蚓曲依墙，鱼更隔岸，短廊阴亚蔷薇。露幂闲阶，微凉自惊，无人泥问添衣。并禽栖遍，趁星影、孤鸿夜飞。绳河低转，梦冷孀娥，香雾霏霏。当时曲槛花围。却月疏帘，玉臂清辉。纨扇抛残，空怜锦瑟，西风怨入金徽。返魂烧尽，甚环佩、宵深怕归。茫茫此恨，碧海青天，惟有秋知。
庆春宫·高荼庵妇死于兵，作空江吊月图
作者：蒋春霖
朝代：清

惨月啼鹃，荒滩惊雁，四山恨匝低云。心指潜渊，银瓶问绝，夜寒流水无春。戍笳吹断，叹钗钿、仓皇路尘。惊飙乱起，满地青枫，弥望秋磷。谁知彳亍江漘。浊酒疏篷，细雨灯昏。幽壑难呼，空弹怨瑟，佩环何处归魂。素波重照，剩双鬓、孤怀自温。楚招歌罢，千里蘼芜，都长愁根。
归国谣
作者：蒋春霖
朝代：清

残烛。光乱画屏金屈戌。起来双脸红玉。酒情春睡足。月过杏花斜屋。燕梁何处宿。夜寒微雨飘竹。晓阴窗影绿。
徵招·李冰叔与邓芗甫善，客南汇数年，今春归东台，将复游扬州。书此赠行
作者：蒋春霖
朝代：清

维舟听惯松江雨，离琴更亲良友。去住两伤心，指垂垂烟柳。青山无恙否。怕归日、野鸥惊瘦。故国春寒，夕阳潮落，卸帆偏又。不拟此重逢，人何似、飘然白云为耦。语罢即天涯，忍凄凉杯酒。诗情谁共剖。漫相约、石榴开后。雁声起，渺渺凉天，待夜窗携手。
徵招·石似梅书来，赋此寄之
作者：蒋春霖
朝代：清

石郎磊落今年少，雄才尚齐班马。广袖倚天风，引龙媒高驾。赏心知更寡。甚偏爱、野人情话。渺渺苍波，霜空木落，月明今夜。醉也不成瞑，窗灯暗、翩然塞鸿飞下。底用惜飘零，已苍毛盈把。孤琴羞自写。荡云壑、古音弹罢。镇相忆，却恐相逢，又野梅春卸。
徵招·钱辛白侍御，以言事回翰林，筑一松轩自居。
作者：蒋春霖
朝代：清

星宫夜启苍官事，沈沈太阴雷雨。海鹤倦飞来，选般阿嘉树。灵姿谁共伍。只老桂、伴香瑶圃。谡谡霜风，半空回首，尚通天语。高处不胜寒，相思后、琼楼又教归去。恣意作龙吟，有清声千古。孤怀还自抚。放直干、化工能补。紫皇护，一柱层霄，召凤鸾仙侣。
徵招·销英居士新作小轩，有花光云影惝恍之状
作者：蒋春霖
朝代：清

添修五凤楼台手，华严见来弹指。曲径转东风，似珠穿灵蚁。珑玲窗四启。看离合、海天云市。片片花飞，九微香琐，写春无际。且自赋閒居，陈蕃室、谁云扫除安事。别馆旧烟萝，也沧桑如此。樵柯今烂矣。但一笑、玉枰推起。醉瞑久，尚未消磨，是剑韬龙气。
忆旧游
作者：蒋春霖
朝代：清
体裁：词

记倚窗窥笑，接座熏香，扇角初逢。门掩枇杷静，又惊枝暗起，人似春鸿。峭寒几番侵袂，眉翠淡芙蓉。叹絮语衾边，泪痕盏底，同诉飘蓬。匆匆。最无赖，是种得垂杨，偏系归骢。别恨丝鞭阻，指一林残叶，瘦马西风。梦醒半规蛾月，依旧印帘栊。怕数遍幽期，灯花尚说今夜红。
忆旧游
作者：蒋春霖
朝代：清

记倚窗窥笑，接座熏香，扇角初逢。门掩枇杷静，又惊枝暗起，人似春鸿。峭寒几番侵袂，眉翠淡芙蓉。叹絮语衾边，泪痕盏底，同诉飘蓬。匆匆。最无赖，是种得垂杨，偏繫归骢。别恨丝鞭阻，指一林残叶，瘦马西风。梦醒半规蛾月，依旧印帘栊。怕数遍幽期，灯花尚说今夜红。
忆旧游
作者：蒋春霖
朝代：清

记星街掩柳，雨径穿莎，悄叩闲门。酒态添花活，任翩翻燕子、偷啄红巾。篆销万重心字，窗影护憨云。甚飞絮年光，绿阴满地，断送春人。痴魂。正无赖，又琵琶弦上，迸起烟尘。鸿影惊回雪，怅天寒竹翠，色暗罗裙。黛蛾更羞重斗，避面月黄昏。教说与东风，垂杨淡碧吹梦痕。
忆旧游·小舫太守命题从军记旧图
作者：蒋春霖
朝代：清

看胸罗宝宿，气吐长虹，武库家声。烽火湘沅静，待文雄飞檄，九派江清。回首八公山色，草木助疑兵。算剑影干霄，欃枪自堕，肯赋芜城。功名入图画，听笳鼓归来，云拥双旌。廿四桥边月，伴司勋闲醉，海国花明。髀肉漫惊鞍马，封拜待书生。试笑看先鞭，燕然再勒钟鼎铭。
忆秦娥
作者：蒋春霖
朝代：清

去去。去觅春归处。难寻。万树垂杨尽夕阴。妆成只是熏香坐。帘影疏灯我。谁家。犹放冰蟾照落花。
忆秦娥
作者：蒋春霖
朝代：清

垂杨陌。绿阴蘸水烟痕湿。烟痕湿。一湾城影，画桥双笛。桃花岸上人如织。流莺久住都相识。都相识。斜阳船去，半湖春碧。
思妇曲
作者：蒋春霖
朝代：清

烽火连江国，高楼独倚阑。绿杨三月雨，千里觉春寒。
惜秋华·六合城南废祠，或谓祀九江王英布。粤贼陈玉成之溃，土人以为有神力云
作者：蒋春霖
朝代：清

断壁颓黄，带衰阳野色，何王宫宇。老鹳沫空，阴崖乍移晴雨。寒飙昼下灵旓，看冥合、斑虬青雾。荒凉，有苔花晕素，频邀幽步。江上乱烽举。应潮生月上，还迟钟鼓。石骑夜归，雕戈暗惊尘土。精灵尚惜孤城，问玉怅、牙旗何处。春暮。赛神弦、陈雅空舞。
感恩多
作者：蒋春霖
朝代：清

洞房花独宿。啼损横波目。锦字不思看。夜灯残。露井蛄啼落秋月，晓风寒。马策弓衣，客程霜未乾。
扫花游
作者：蒋春霖
朝代：清

点波细雨，乍泥住归人，便迟春信。布帆漫整。满空江化酒，别筵花韵。数遍邮签，也怕莺期未准。雁程紧。试悄向故园，先探芳讯。归梦今夜稳。奈湿雾濛濛，画楼难认。野梅瘦损。为凄吟、客里剩红销尽。堕水流香，又把孤蓬暗引。醉乡近。压春潮、一船幽恨。
扫花游·新绿
作者：蒋春霖
朝代：清

扇香乍倚，看瘦尽疏红，晓光吹雾。碎阴似舞。冱村烟漠漠，润生窗户。怨雀空枝，算有东风替补。送春处。又千树媆晴，春未归去。芳讯休更数。但早与安排、听莺情绪。秀眉斗妩。画新妆暗换，旧时花谱。万剪齐匀，渐隐楼台细雨。燕归阻。淡斜阳、翠深庭宇。
扬州慢·兵后，金眉生还居扬州，赋诗索和
作者：蒋春霖
朝代：清

乱草埋沙，孤城照水，倦游重见凄凉。近东园巷陌，但一片斜阳。占萝径、幽人自喜，暮鸦啼处，犹有垂杨。奈新栽红药，开时偏断人肠。竹边旧屋，问归来、燕子都忘。漫指点烟芜，梅花冢在，文选楼荒。一觉十年前梦，春风减、杜牧清狂。又箫声吹起，疏帘残月微茫。
扬州慢·癸丑十一月二十七日，贼趋京口，报官军收扬州
作者：蒋春霖
朝代：清

野幕巢乌，旗门噪鹊，谯楼吹断笳声。过沧桑一霎，又旧日芜城。怕双雁、归来恨晚，斜阳颓阁，不忍重登。但红桥风雨，梅花开落空营。劫灰到处，便司空见惯都惊。问障扇遮尘，围棋赌墅，可奈苍生。月黑流萤何处，西风黯、鬼火星星。更伤心南望，隔江无数峰青。
拜星月慢
作者：蒋春霖
朝代：清

腊酒馀寒，春灯残雪，地僻还闻箫鼓。帖翠黏红，是年时情绪。念前梦，顿觉、啼痕唾碧都化，半渍征衫尘土。马影鸡声，又韶华催暮。隔帘栊、旧是相思路。阑干角、似有东风度。便觅象管鹅笙，奈凄凉难谱。抱孤琴、泪洒无人处。梅花外、强琢宜春句。怕冻草、暗长愁苗，滞游鞍不去。
换巢鸾凤
作者：蒋春霖
朝代：清

云涌荪桡。正薇烟绿帐，梦警龙绡。秋肌凉玉粟，花鬓妥金翘。湘弦冰断涩归潮。洞庭野阴、霜惊懒蛟。蘋飔冷，渐月堕、佩珠声悄。青鸟飞缥缈。沙路远灯，细竹迷春啸。湿岸交禽，香阑文鲤，暗泣菱丝红老。谁为天孙塞秋河，翠梭当夜呈双笑。穿针楼，看疏星、白露横晓。
换巢鸾凤·嘉禾周存伯，工填词，移居杭州横河桥，未几避兵过江，为述旧事，时复凄绝
作者：蒋春霖
朝代：清

帆挂新蒲，背家山未远，又认吾庐。琴尊双鹤管，风月一船租。南湖抛却换西湖。廿年往来，天涯酒徒。鸥邻好，任占得、画桥闲住。迟暮。成倦旅。孤棹冷烟，客燕栖何处。柳影低门，杏梢深巷，花落可怜焦土。无奈啼鹃，尚声声、隔江催唤人归去。南屏钟，乱乡愁、满地秋雨。
探春·己酉秋暮，饮于珠溪，奉觞人颇似阿素，雾鬓风鬟，飘零亦相若也。感成此解
作者：蒋春霖
朝代：清

堕叶红腴，疏苔绿倦，年华轻换筝柱。玉病禁秋，花娇媚晚，烛底鬓添凉雾。缥缈惊鸿影，似乍见、春风前度。暗怜舞褪丝杨，镜中消瘦眉妩。苏小芳颜认否。甚油壁归来，偏恨迟暮。带眼移香，琴心记梦，铅泪也无重数。寒雨连江夜，莫更把、琵琶低诉。明日相思，峭帆还挂愁去。
探芳讯·瓜洲夜渡
作者：蒋春霖
朝代：清

大江暮。渐远寺沈钟，津亭换鼓。趁荒荒残月，斜帆夜深渡。懵腾梦在寒潮里，浪齧船唇语。信西风、棹入菰芦，缆维霜树。回首竹西路。剩鸦宿孤村，雁惊遥戍。星火微茫，晓色乱瓜步。数声渔笛吹秋起，往事空烟浦。正无聊，篷背潇潇细雨。
无闷
作者：蒋春霖
朝代：清

花外东风，吹过断桥，香到春山袖底。甚晚径馀寒，画阑犹倚。应是怜春欲去，看万点、飞红斜阳里。冶游散后，深深蝴蝶，绿烟垂地。憔悴。更无计。聚镜角愁痕，远山眉意。教燕子休归，小窗须闭。只有杨花未醒，化一缕、春痕随流水。怕片霎、残梦溪西，又听倦莺啼起。
无题
作者：蒋春霖
朝代：清

虬驷无声下窅冥，璇宫织罢昼长扃。茝兰芳变搴谁遗，虎豹关严叫未灵。承露玉盘秋皓皓，御风仙佩夜泠泠。浮槎未辨支机石，漫说蓬莱路几经。
无题四首
作者：蒋春霖
朝代：清

猎猎天风广袖寒，云多不过曲阑杆。灯筵射覆双心合，月地投壶一笑看。兰芷秋深搴未变，蓬莱水浅见应难。玉珰珠劄从抛弃，莫遣文萧误采鸾。阆苑书回意乍通，朱丝弦直感枯桐。单栖采凤为条易，对舞鹍鸡入镜空。愿乞真图劳阿母，肯因上药叩金童。姮娥纵解怜孤寂，碧落霜高彻夜风。受箓真妃下拜齐，琼窗坐久玉绳低。迎仙曲慢垂帘听，缄恨诗长剪烛题。午夜参差看斗宿，前尘离合忆云泥。黄金不值倾城顾，下蔡千家枉自迷。罢直归来绿鬓华，洞房何意饱胡麻。溪桃自共春风笑，汉柳休随夕照斜。小阁新寒疏砚尺，严城细雨湿筝琶。平生未尽怜才意，閒挈珠灯照落花。
无题四首·其一
作者：蒋春霖
朝代：清

猎猎天风广袖寒，云多不过曲阑杆。灯筵射覆双心合，月地投壶一笑看。兰芷秋深搴未变，蓬莱水浅见应难。玉珰珠劄从抛弃，莫遣文萧误采鸾。
无题四首·其三
作者：蒋春霖
朝代：清

受箓真妃下拜齐，琼窗坐久玉绳低。迎仙曲慢垂帘听，缄恨诗长剪烛题。午夜参差看斗宿，前尘离合忆云泥。黄金不值倾城顾，下蔡千家枉自迷。
无题四首·其二
作者：蒋春霖
朝代：清

阆苑书回意乍通，朱丝弦直感枯桐。单栖采凤为条易，对舞鹍鸡入镜空。愿乞真图劳阿母，肯因上药叩金童。姮娥纵解怜孤寂，碧落霜高彻夜风。
无题四首·其四
作者：蒋春霖
朝代：清

罢直归来绿鬓华，洞房何意饱胡麻。溪桃自共春风笑，汉柳休随夕照斜。小阁新寒疏砚尺，严城细雨湿筝琶。平生未尽怜才意，閒挈珠灯照落花。
早起
作者：蒋春霖
朝代：清

秋生残夜惊心早，愁入中年熟睡难。呜咽角声倚枕坐，微茫窗色掩灯看。前村人语霜华白，远树霞明海气寒。闻道高堂初罢宴，锦衾红烛夜漫漫。
旷士
作者：蒋春霖
朝代：清

旷士重投足，中年成坐忘。秋来丛桂发，兴动浊醪香。白日诚堪惜，南山顾已荒。偏师新乘胜，犹喜近吾乡。
春夜
作者：蒋春霖
朝代：清

遥夜凄风入素弦，沈沈灯色感华颠。清钟孤枕惟凭醉，细竹空窗不解眠。有子伶俜资药裹，无家飘泊信烽烟。天翻海阔肠堪断，犹耐青春看月圆。
春日
作者：蒋春霖
朝代：清

花絮纷如此，春风为底忙。渐衰宜散地，多感避欢场。残月搴珠箔，愁波挹玉浆。将雏馀一燕，寂寞住雕梁。
春雨
作者：蒋春霖
朝代：清

春雨无时歇，蓬门祇自开。溪声喧野雾，城影动江雷。蚁穴空庭树，蜗缘小径苔。长安消息断，乾鹊尔何来。
暗香·寄周潇碧
作者：蒋春霖
朝代：清

故山老鹤。等酒人散尽，飞归池阁。漫倚焦琴，斜日想思满京洛。知否休文病起，浑怕忆、西园花药。但自掩、独树闲门，灯影惜孤酌。深约。更寂寞。待问取断鸿，去程难托。素衾怨薄。江上春寒晚来恶。千里谁携梦转，丝鬓有、东风吹觉。怕秀句、题未了，野棠又落。
更漏子
作者：蒋春霖
朝代：清

枕函欹，钗股重。睡起自疑残梦。临玉镜，写瑶笺。隔窗红杜鹃。花影乱。捲帘看。砌下落梅风换。芳草歇，绣鞍归。送春蝴蝶飞。
更漏子
作者：蒋春霖
朝代：清

柳丝风，菰叶雨。湖上画船来去。兰桨定，钓竿收。藕花香满楼。歌声歇。望明月。沙静夜滩如雪。灯欲烬，酒初醒。隔河吹玉笙。
月下笛·院落乍秋，乱蛩絮壁，赋寄眉月楼
作者：蒋春霖
朝代：清

浅树留云，疏花倚石，小亭秋聚。风泉暗语。夜深琴韵愁谱。芭蕉叶碎桐阴减，料不碍、空阶细雨。奈笺纹叠雪，筝床横玉，旧情无数。休赋。归来句。待采遍芙蓉，隔江烟雾。吹箫俊侣。跨鸾今在何许。相思泪滴珊瑚枕，尚梦到、穿针院宇。只后夜酒醒时，满地鸣虫自苦。
木兰花慢·中秋日，周桐实自浙西归，得周莲伯字
作者：蒋春霖
朝代：清

乱霞晴隔浦，正横笛、暮江楼。看沙际潮回，城阴树暝，帆势遥收。湾头。数枝瘦柳，尚依稀、认得去时舟。雁外心传锦字，鸥边梦阁离愁。凝眸。桂影碧空浮。谁共举琼瓯。问西湖今夜，几分明月，可似扬州。重游。待拌醉倒，怕石桥、枫冷又深秋。折得芦花懒寄，絮云吹满芳洲。
木兰花慢·江行晚过北固山
作者：蒋春霖
朝代：清
体裁：词

泊秦淮雨霁，又灯火、送归船。正树拥云昏，星垂野阔，暝色浮天。芦边夜潮骤起，晕波心、月影荡江圆。梦醒谁歌楚些，泠泠霜激哀弦。婵娟。不语对愁眠。往事恨难捐。看莽莽南徐，苍苍北固，如此山川。钩连。更无铁锁。任排空、樯橹自回旋。寂寞鱼龙睡稳，伤心付与愁烟。
木兰花慢·甲寅四月，客有自金陵来者，感赋此阕
作者：蒋春霖
朝代：清

破惊涛一叶，看千里、阵图开。正铁锁横江，长旗树垒，半壁尘埃。秦淮。几星燐火，错惊疑、灯影旧楼台。落日征帆黯黯，沈江戍鼓哀哀。安排。多少清才。弓挂树，字磨崖。甚绕雀寒枝，闻鸡晓色，岁月无涯。云埋。蒋山自碧，打空城、只有夜潮来。谁倚莫愁艇子，一川烟雨徘徊。
木兰花慢·赠陈百生
作者：蒋春霖
朝代：清

碎堆门黄叶，喜空谷、足音来。正泛沚水轻，烘檐日暖，春盎池台。梅胎。数枝未破，为幽人、才肯一分开。砚外共倾云液，鸥边小驻芒鞋。情怀。我是老乖。崖竹柏，静箫斋。怅吹絮阴迟，微云笔退，惭对清才。深杯。漫浇块磊，算干霄、剑气不沈埋。领取东风消息，百花头上安排。
杂咏三首
作者：蒋春霖
朝代：清

寒星摇白波，旌旗动江水。北风中夜来，鼓鼙声未已。前年议选徒，战船集如蚁。岁时耀兵仗，逍遥竞罗绮。矜言备捍禦，盗贼赖簪珥。无功非所安，不危差可喜。宁辞从军久，县官多禄米。射工利杀人，猛虎不择肉。鹰隼快一击，岂问覆巢酷。衰俗鲜务本，舍田干薄禄。茧丝岂非任，尸饔虑亦足。岩岩山盖高，湜湜泾以浊。张弓多激弦，去莠及嘉谷。路穷黄金尽，罪轻不得赎。荣华安足论，曰归耻邦族。旷哉志士怀，独醒继高躅。委心任去留，知止信无辱。广野散黄叶，其始并高树。霜气一以肃，委弃满中路。煌煌荐绅子，今在衡茅住。敝衣尚缀锦，朝餐每夕哺。亲朋多要津，雄视骋高步。轩车非不来，室远重屡顾。松柏知后雕，阴阳有根互。春风发故枝，君子强自固。
杂咏三首·其一
作者：蒋春霖
朝代：清

寒星摇白波，旌旗动江水。北风中夜来，鼓鼙声未已。前年议选徒，战船集如蚁。岁时耀兵仗，逍遥竞罗绮。矜言备捍禦，盗贼赖簪珥。无功非所安，不危差可喜。宁辞从军久，县官多禄米。
杂咏三首·其三
作者：蒋春霖
朝代：清

广野散黄叶，其始并高树。霜气一以肃，委弃满中路。煌煌荐绅子，今在衡茅住。敝衣尚缀锦，朝餐每夕哺。亲朋多要津，雄视骋高步。轩车非不来，室远重屡顾。松柏知后雕，阴阳有根互。春风发故枝，君子强自固。
杂咏三首·其二
作者：蒋春霖
朝代：清

射工利杀人，猛虎不择肉。鹰隼快一击，岂问覆巢酷。衰俗鲜务本，舍田干薄禄。茧丝岂非任，尸饔虑亦足。岩岩山盖高，湜湜泾以浊。张弓多激弦，去莠及嘉谷。路穷黄金尽，罪轻不得赎。荣华安足论，曰归耻邦族。旷哉志士怀，独醒继高躅。委心任去留，知止信无辱。
杂咏二首
作者：蒋春霖
朝代：清

道旁谁家儿，落日荷锄立。面目同焦禾，问之惟掩泣。先人有田庐，寡母知纺绩。岂曰乏盖藏，人言非其实。兵符促星火，徵粮先下邑。长官重军令，小人急所急。前年卖大屋，去年倾宿积。今年耕牛死，有田种无力。昨闻道路言，复有北寇逼。何时罢战争，贫穷得安息。海陵地卑湿，无山水色浑。城西有高阜，云驻鄂王军。鸿名重千祀，遂令培塿尊。仰瞩极云汉，俯视尽川原。天风聚万籁，时闻笳鼓喧。东南久用武，豺虎今尚存。千里接斥卤，被野禾黍繁。馈饷恃仓积，防禦非空论。登临望烽燧，眷言思故人。
杂咏二首·其一
作者：蒋春霖
朝代：清

道旁谁家儿，落日荷锄立。面目同焦禾，问之惟掩泣。先人有田庐，寡母知纺绩。岂曰乏盖藏，人言非其实。兵符促星火，徵粮先下邑。长官重军令，小人急所急。前年卖大屋，去年倾宿积。今年耕牛死，有田种无力。昨闻道路言，复有北寇逼。何时罢战争，贫穷得安息。
杂咏二首·其二
作者：蒋春霖
朝代：清

海陵地卑湿，无山水色浑。城西有高阜，云驻鄂王军。鸿名重千祀，遂令培塿尊。仰瞩极云汉，俯视尽川原。天风聚万籁，时闻笳鼓喧。东南久用武，豺虎今尚存。千里接斥卤，被野禾黍繁。馈饷恃仓积，防禦非空论。登临望烽燧，眷言思故人。
杨也村妾亡述感
作者：蒋春霖
朝代：清

仙城黯黯隔红墙，聚散人天事渺茫。独引雏鸾归月地，尽教双燕怨春阳。题诗密记彄环约，染鬓愁临宝镜光。海底星沈羲驭短，招魂泪尽博山香。
柳梢青
作者：蒋春霖
朝代：清

芳草閒门，清明过了，酒带香尘。白楝花开，海棠花落，容易黄昏。东风阵阵斜曛，任倚遍、红阑未温。一片春愁，渐吹渐起，恰似春云。
桂殿秋
作者：蒋春霖
朝代：清

瑶殿侣，五铢衣。青鸟无书相见稀。璿宫织罢当窗坐，独看星河秋雁飞。
桃源忆故人
作者：蒋春霖
朝代：清

云衫洗尽春江溜。漠漠绿烟双袖。何处翠裾金绣。共说吴宫有。银环夜进房中奏。花采浓飞眉岫。听遍玉壶清漏。泪湿星铺柳。
水龙吟·沈珠传奇好以落花蝴蝶泥人赋诗，为填此阕
作者：蒋春霖
朝代：清

绛娥吹堕瑶京，可怜艳骨多尘土。几番梦醒，仙衣重试，冶游愁数。宝扇兜云，玉阶团雪，欲离还聚。恨东风力倦，娉婷双翅，衔不上、朱楼去。记共踏青归路。斗盈盈瘦腰红舞。西邻再过，满庭莎草，一天飞絮。枝老春空，水流香在，绿阴千树。但销魂歌板，年年弹泪，忆花开处。
水龙吟·癸丑除夕
作者：蒋春霖
朝代：清

一年似梦光阴，匆匆战鼓声中过。旧愁才剪，新愁又起，伤心还我。冻雨连山，江烽照晚，归思无那。任春盘堆玉，邀人腊酒，浑不耐、通宵坐。还记敲冰官舸。闹蛾儿、扬州灯火。旧游嬉处，而今何在，城闉空锁。小市春声，深门笑语，不听犹可。怕天涯忆著，梅花有泪，向东风堕。
水龙吟·秋角
作者：蒋春霖
朝代：清

平沙一片斜阳，军声吹得边愁破。长旗月上，高城回望，层阴暗锁。斑马萧萧，昏鸦暗暗，惊寒齐和。纵蒲桃酒美，凄凉满耳，渐别泪、征袍涴。休认芦洲宵过。想严更、戍楼星火。江天霜白，孤舟那日，伤心尚可。铁甲三年，铜钲五夜，枕兵谁卧。怕家山梦远，西风残响，趁归鸿堕。
河传
作者：蒋春霖
朝代：清

春晓。啼鸟。昨夜新寒、露桃开少。起来试簪双凤钗。徘徊。绿莎生玉阶。云外飞鸿几度。来又去。落月湘皋路。古湾头。春水流。□愁。梦君江上楼。
河传
作者：蒋春霖
朝代：清

鹦鹉。低语。绣帘垂。残日空房梦迷。白狼塞前书信稀。花枝。好如郎去时。屋后垂杨临古道。飞絮少。极目空芳草。袖罗单。愁倚阑。玉关。铁衣春更寒。
法曲献仙音·天气乍秋，微凉生夕，怀周莲伯
作者：蒋春霖
朝代：清

云薄铺凉，露轻晞月，帘挂碧天秋浅。倚鹤琴闲，照萤灯瘦，依依梦随蕉扇。念极浦、人归后，西风片帆远。恨疏懒。趁扁舟、又孤游兴，频冷落、湖山旧时鸥伴。清雾湿屏纱，絮荒庭、虫韵凄婉。万感烟鸿，寄相思、梧叶怕剪。对空江残角，一夜蓼花红怨。
浣溪沙
作者：蒋春霖
朝代：清

凤焙团成小盏分。一墀帘影静湘纹。柳梢蝉咽欲黄昏。细竹方床蕉叶伴，薄罗衫子藕花薰。晚凉闲坐看秋云。
浪淘沙
作者：蒋春霖
朝代：清
体裁：词

云气压虚阑。青失遥山。雨丝风絮一番番。上巳清明都过了，只是春寒。
花发已无端。何况花残。飞来蝴蝶又成团。明日朱楼人睡起，莫卷帘看。
浪淘沙
作者：蒋春霖
朝代：清
体裁：词

云气压虚阑。青失遥山。雨丝风絮一番番。上巳清明都过了，只是春寒。花发已无端。何况花残。飞来蝴蝶又成团。明日朱楼人睡起，莫捲帘看。
浪淘沙·云气压虚栏
作者：蒋春霖
朝代：清

云气压虚栏，青失遥山，雨丝风絮一番番。上巳清明都过了，只是春寒。
华发已无端，何况花残？飞来蝴蝶又成团。明日朱楼人睡起，莫卷帘看。
消寒词四首
作者：蒋春霖
朝代：清

霰雪将零客未归，三年旅雁伴孤飞。春风祇有梅花觉，红萼如椒渐渐肥。城隅小住似深村，细撷残书课子温。但得催租无俗客，一炉松火闭柴门。手洁明漪供水仙，青瓷白石小窗妍。分明清瘦诗人影，独抱冬心似往年。雪消有客过湖来，笑擘新诗饮旧醅。我与胎禽正无赖，山茶开后放君回。
消寒词四首·其一
作者：蒋春霖
朝代：清

霰雪将零客未归，三年旅雁伴孤飞。春风祇有梅花觉，红萼如椒渐渐肥。
消寒词四首·其三
作者：蒋春霖
朝代：清

手洁明漪供水仙，青瓷白石小窗妍。分明清瘦诗人影，独抱冬心似往年。
消寒词四首·其二
作者：蒋春霖
朝代：清

城隅小住似深村，细撷残书课子温。但得催租无俗客，一炉松火闭柴门。
消寒词四首·其四
作者：蒋春霖
朝代：清

雪消有客过湖来，笑擘新诗饮旧醅。我与胎禽正无赖，山茶开后放君回。
淡黄柳
作者：蒋春霖
朝代：清

寒枝病叶。惊定痴魂结。小管吹香愁叠叠。写遍残山剩水，都是春风杜鹃血。自离别。清游更消歇。忍重唱、旧明月。怕伤心、又惹啼莺说。十里平山，梦中曾去，唯有桃花似雪。
清商怨
作者：蒋春霖
朝代：清

津亭飞絮倦舞。趁峭帆南浦。别酒初醒，春潮催瘦橹。天涯花落更苦。客乍到、春又归去。梦遍千山，江寒无杜宇。
清平乐
作者：蒋春霖
朝代：清

琐窗朱户。夜定人初去。满院商声无觅处。梧叶堆中虫语。微寒乍掩屏纱。西风孤怯灯花。不是悲秋泪少，如今住惯天涯。
清平乐·金丽生工愁少寐，每以斜倚熏笼自况。赋此调之
作者：蒋春霖
朝代：清

枕鸳钗凤。清夜和愁共。窗外月斜寒忒重。瘦尽梨花无梦。东风燕子朱门。年年灯影黄昏。闲却半床金线，罗衣独自温存。
渔家傲
作者：蒋春霖
朝代：清

桂屑铜盘销烛泪。玉钗斜鬓烟光紫。蜀锦双梭闲未理。阑独倚。愁鸾带月归千里。妾梦悠悠江上水。江潮如箭催船尾。欲鼓湘弦邀帝子。香雾里。潜虬舞罢春阴起。
渡江云·春明再到，人事都非，崔护萧郎，一时同感
作者：蒋春霖
朝代：清

燕泥衔杏，雨炉熏隐，篆朱户昼愔愔。半窗松影碎，小语分茶，日暖唤青禽。羊车再到，那不见、招手楼阴。空自踏、落花归去，消歇酒杯心。沈吟。红墙几尺，远过蓬山，更难通鱼锦。换尽了、陌头柳色，愁满罗襟。梦中常订重逢约，甚隔帘、翻怕相寻。门又掩、碧桃一树春深。
渡江云·燕台游迹，阻隔十年。感事怀人，书寄王午桥、李闰生诸友
作者：蒋春霖
朝代：清

春风燕市酒，旗亭赌醉，花压帽檐香。暗尘随马去，笑掷丝鞭，擪笛傍宫墙。流莺别后，问可曾、添种垂杨。但听得、哀蝉曲破，树树总斜阳。堪伤。秋生淮海，霜冷关河，纵青衫无恙。换了二分明月，一角沧桑。雁书夜寄相思泪，莫更谈、天宝凄凉。残梦醒，长安落叶啼螀。
渡江云·燕泥衔杏雨
作者：蒋春霖
朝代：清

燕泥衔杏雨，炉薰隐篆，朱户昼。半窗松影碎，小语分茶，日暖唤青禽。那不见、招手楼阴。空自踏、落花归去，消歇酒杯心。沈吟。红墙几尺，远过蓬山，更难通鱼锦。换尽了，陌头柳色，愁满罗襟。梦中常订重逢约，甚隔帘，翻怕相寻。门又掩，碧桃一树春深。
游光孝寺
作者：蒋春霖
朝代：清

招提临石径，突兀出高林。古殿出空响，荒苔覆夕阴。飞灰从彼说，拔火亦吾心。愿救沙虫劫，金轮不可寻。
湖嘴泛舟
作者：蒋春霖
朝代：清

强逐东风覆酒杯，湖阴路折小舟回。微茫葭菼浮春气，寥落郊原见劫灰。细柳暗藏莺语密，长堤时听马声来。军书久盼淮西捷，日暮渔竿亦可哀。
满庭芳
作者：蒋春霖
朝代：清

黄叶人家，芦花天气，到门秋水成湖。携尊船过，帆小入菰蒲。谁识天涯倦客，野桥外、寒雀惊呼。还惆怅、霜前瘦影，人似柳萧疏。愁馀。空自把、乡心寄雁，泛宅依凫。任相逢一笑，不是吾庐。漫托鱼波万顷，便秋风、难问莼鲈。空江上，沈沈戍鼓，落日大旗孤。
点绛唇
作者：蒋春霖
朝代：清
体裁：词

记倒离尊，断崖野树围孤店。翠帘风黯。客去春寒减。雁背征帆，渐渐斜阳淡。归程暗。舵楼灯闪。犹系东湖缆。
点绛唇
作者：蒋春霖
朝代：清

记倒离尊，断崖野树围孤店。翠帘风黯。客去春寒减。雁背征帆，渐渐斜阳淡。归程暗。舵楼灯闪。犹繫东湖缆。
烛影摇红·丁巳元夜独游
作者：蒋春霖
朝代：清

天半楼台，月华未上先箫鼓。瘦腰无计避春愁，也逐歌尘去。迤逦欢游细数。试霞灯、谁家院宇。长陵小市，帘影钗光，一宵春聚。绛蜡销迟，锦街夜色澄香雾。好游还有未归人，冷索梅边句。闲却西园俊侣。傍阑干、深杯自语。东风醉后，梦转瑶京，银花千树。
烛影摇红·秋幕
作者：蒋春霖
朝代：清

乌鹊惊寒，营门月静军鼓。笑宽金甲理龙韬，剑影摇双炬。梦醒关河尚阻。听鸡声、中宵自舞。星辰满地，刁斗无哗，十年征戍。警枕欹残，边尘积鬓添霜缕。红莲宾客更风流，倚盾吟秋树。何处琵琶怨语。最愁人、沙场夜雨。空庭捲雪，帐殿嬉春，铙歌归去。
玉京秋·秋江晚泊，用草窗韵
作者：蒋春霖
朝代：清

江影阔。孤帆卸天际，倦怀凄切。晴树生秋，岸风送响，篷敲残叶。山勒寒潮怒起，涌波心、千万堆雪。者离别、一程程恨，去鸿愁说。日落征衫寒怯。数归期、冰轮又缺。渍酒罗襟，缄诗瑶轴，馀香都歇。瘦菊霜橙，怕客里、偏过登临佳节。暮笳咽。沙影沈沈动月。
玉蝴蝶
作者：蒋春霖
朝代：清

青泥未长莲枝。回影绿秋池。空镜网虫丝。犹能惜玉姿。花裙旋月冷，兰脸别春迟。琴调不相知。白头空与期。
玉蝴蝶·金眉生归凤曲，用吴梦窗韵
作者：蒋春霖
朝代：清

水面乍开妆镜，弄波风起，惊堕疏蝉。翠楫香空，画眉声咽江边。怨歌长、蹋摇心苦，攀折误、叱利威寒。忆前欢。绛绡缄语，红泪阑干。愁端。凭谁代理，槛移病药，锦护双莲。因甚琼箫，不招綵凤过楼前。湿青衫、自题秋恨，怜翠袖、犹熨春暄。梦如烟。数峰青断，凉月娟娟。
玲珑四犯·湘文既之浙，余亦东游，江空岁寒，念湘文当过常熟，结邻之约，几时可遂
作者：蒋春霖
朝代：清

曳橹梦轻，平窗秋远，壶觞犹负清景。岁华归去晚，雁鹜惊霜冷，多愁更添旧病。又天涯、布帆催暝。逝水游情，夕阳官味，从古几人省。幽斋记同佳兴。有灯前句好，帘外花靓。送君江上水，泪滴寒沙静。关河战罢馀萧瑟，误松菊、迟来三径。成独醒。飘然去、鱼波万顷。
琐窗寒·岁聿云暮，舟行苦寒，拥衾酌酒，感吟成调
作者：蒋春霖
朝代：清

枯桕团鸦，荒芦聚鸭，淡阴催暝。云垂贴水，波暗更无星影。涌平沙、寒潮夜生，布帆一霎江风劲。正嘹空断雁，趁船斜去，酒边愁听。重省。欢游境。记借舫移花，试泉分茗。西洲再过，可奈鸥乡人醒。掩霜篷、残灯自挑，半床翠被支峭冷。任秋窗、梦绕疏蘋，隔浦寻烟艇。
琐窗寒·荒江晚泊，清寒送秋，记去年款红轩茗话，正此时也
作者：蒋春霖
朝代：清

细竹通凉，疏苔媚雨，晓帘慵捲。窥花隔座，镜里暗传娇眼。最怜他、伤春未工，画眉错问愁深浅。甚妆楼一霎，西风如叶，梦云吹散。重见。羞郎面。但恨指吴山，断霞沈晚。扁舟暝宿，冷月稀星孤伴。绕空江、芦花夜明，去鸿影淡烟岫远。又寒莎、两岸鸣虫，絮语惊秋换。
琵琶仙
作者：蒋春霖
朝代：清

天际归舟，悔轻与、故国梅花为约。归雁啼入箜篌，沙洲共漂泊。寒未减、东风又急，问谁管、沈腰愁削。一舸青琴，乘涛载雪，聊共斟酌。更休怨、伤别伤春，怕垂老、心期渐非昨。弹指十年幽恨，损萧娘眉萼。今夜冷、篷窗倦倚，为月明、强起梳掠。怎奈银甲秋声，暗回清角。
琵琶仙·送于汉卿北上
作者：蒋春霖
朝代：清

江表春寒，已迟了、四月蔷薇消息。轻燕低蹴，筝弦飞花趁离席。惊夜雨、鹃声正恶。又千里、野云愁织。酹酒关河，驱车岁月，乡路休觅。待重话、韦曲清游，叹尘海、苍茫鬓毛白。颠倒百年心，有归帆知得。鸥鹭少、溪山更远，问一生、几两游屐。也但灯夕翻书，梦君颜色。
瑞鹤仙·兰花美人
作者：蒋春霖
朝代：清

蕙烟销素被。正地帖湘纹，小庭澄水。妆成脸霞腻。厌秾枝压鬓，凤钿重理。阑干倦倚。渐吹得、瑶芳竟体。料前身、梦托蘅皋，花影静如人意。曾记。梳云窗眼，迓月帘腰，国香亲试。鸾台更启。惊消瘦，旧眉翠。待天涯偷寄，同心私语，又怕春愁暗起。剩冰纨背面东风，个侬画里。
瑶华·败荷
作者：蒋春霖
朝代：清

青房乍结，梦醒江南，又雨声敲碎。罗衣叶叶寒未剪，乱压一湖深翠。月明歌断，更谁倚、画船闲醉。剩数丛、败苇荒芦，合写横塘秋意。飘零漫惜青衫，算舞散湘皋，都是憔悴。鸳鸯自浴，竟不管、悄换西风尘世。凄凉太液，莫暗滴、露盘清泪。待几时、重展枯香，斜日小桥鱼市。
瑶华·闻妙香感咏
作者：蒋春霖
朝代：清

帘栊未捲，甚处氤氲，乍吹来罗绮。随莺趁蝶窗影外，一缕娇云同起。东风满院，更辨不分明花气。料暗从、鬓角衣边，送到腻人滋味。年时薰散筠笼，伴温酒华灯，春思浓醉。蘅芜梦远，金鸭冷、枉断绿窗心字。遗芳怕检，剩袖底、伤春清泪。问夜深、绣佛龛前，爇遍返魂知未。
甘州
作者：蒋春霖
朝代：清

记疏林霜堕蕲门秋，高谈四筵惊。击珊瑚欲碎，长歌裂石，分取狂名。短梦依依同话，风雨客窗灯。一醉江湖老，人似春星。蓦上长安旧路，怅春来王粲，还赋离亭。唤天涯绿遍，今夜子规声。待攀取垂杨寄远，怕杨花比客更飘零。凄凉调，向琵琶声里，唱彻幽并。
甘州·余少识刘梅史于武昌，不见且二十年。辛亥余为淮南盐官，梅史自吴来访，秋窗话旧，清泪盈睫，其漂泊更不余若也
作者：蒋春霖
朝代：清

怪西风偏聚断肠人，相逢又天涯。似晴空堕叶，偶随寒雁，吹集平沙。尘世几番蕉鹿，春梦冷窗纱。一夜巴山雨，双鬓都华。笑指江边黄鹤，问楼头明月，今为谁斜。共飘零千里，燕子尚无家。且休卖、珊瑚宝玦，看青衫、写恨入琵琶。同怀感，把悲秋泪，弹上芦花。
甘州·洪彦先与秦淮女子有桃叶渡江之约，未果而金陵陷，不可寻问矣。彦先哀之，为赋此解
作者：蒋春霖
朝代：清

悔年时刻意学伤春，东风柳花颠。绕红阑是水，清波照影，镜拥双鸾。击楫桃根何处，团扇误婵娟。梦醒还疑梦，此恨绵绵。休记银屏朱阁，便江山如画，今落谁边。倚斜阳弹泪，一例吊秋烟。待低拜，青溪夜月，问何时、重为玉人圆。长怀感，有相思血，都化啼鹃。
甘州·甲寅元日，赵敬甫见过
作者：蒋春霖
朝代：清

又东风唤醒一分春，吹愁上眉山。趁晴梢剩雪，斜阳小立，人影珊珊。避地依然沧海，险梦逐潮还。一样貂裘冷，不似长安。多少悲笳声里，认匆匆过客，草草辛盘。引吴钩不语，酒罢玉犀寒。总休问、杜鹃桥上，有梅花、且向醉中看。南云暗，任征鸿去，莫倚阑干。
甘州·题赵渔亭诗集
作者：蒋春霖
朝代：清

恨西风吹澹白鸥心，吟诗鬓毛斑。任霜枝啼碧，舍南有竹，蠹粉空乾。猛折芙蓉江上，老去觉春宽。百尺珊瑚冷，烟雾渔竿。长记五陵豪事，唤银筝催客，玉铗光寒。泻龙头春酒，咳唾乱珠盘。又万感、沧溟变石，问桃华、流水几人闲。还搔首，向松门外，愁看秋山。
甘州·题陈百生阆风绁马图
作者：蒋春霖
朝代：清

是何年吹堕谪仙人，春风紫罗裳。看长虹吐气，才如天马，醉摆丝缰。踏遍苍梧悬圃，瑶草四蹄香。十二芙蓉外，佩玉翱翔。已分琼楼玉宇，策斑虬欲起，笑问天阊。甚三千弱水，云隔路茫茫。漫回首、蓬莱清浅，算神仙、也怕见沧桑。龙媒俊，任乘风去，招手鸾凰。
生查子·杨花飞去图，为于汉卿赋
作者：蒋春霖
朝代：清

画桥杨柳枝，生小成连理。不解作花飞，绕树东风起。郎归如路尘，侬去随流水。今夜梦弹筝，还似朱门里。
疏影·秋堞
作者：蒋春霖
朝代：清

丹楼雾结。倚半山似画，围住黄叶。千里旌旗，远带斜晖，隐隐斗勺高揭。蟠空怪石吞江险，更壁立、千寻精铁。怎放他、秋燕飞来，唤起暮笳呜咽。还记春零覆苑，丽谯望缥缈，登眺时节。动地征鼙，捲入惊风，乱落霜枫如血。荒城雨暗重阳近，怕遗恨啼乌羞说。但夜深、东去寒潮，冷伴女墙萝月。
疏影·鬓梅
作者：蒋春霖
朝代：清

雕阑近曲。剪冻云几点，衫袖凝馥。珠络穿成，霜颗玲珑，珊瑚燕尾低簇。含章遗恨悲鸾镜，忍再见、当时装束。只断魂、偷趁幽香，飞傍那人蛾绿。还记横枝翠帐，堕鬟倦未整，春睡初足。帘隙风尖，疏朵微欹，私语画屏斜触。犀帷月暗琼梳碎，任散乱、钗梁寒玉。剩几丝、冰腻残膏，冷挹泪绡难掬。
登泰州城楼
作者：蒋春霖
朝代：清

四野霜晴海气收，高城啸侣共登楼。
旌旗杂沓连三郡，锁钥矜严重一州。
西望云山成间阻，南飞鸟鹊尚淹留。
海陵自古雄争地，烟树苍苍起暮愁。
登泰州城楼
作者：蒋春霖
朝代：清

四野霜晴海气收，高城啸侣共登楼。旌旗杂遝连三郡，锁钥矜严重一州。西望云山成间阻，南飞乌鹊尚淹留。海陵自古雄争地，烟树苍苍起暮愁。
相见欢·柳
作者：蒋春霖
朝代：清

东风舞倦腰支，几多时，惆怅春前绿鬓欲成丝。枝头絮，吹不去，为相思。长把愁烟恨雨自禁持。
祝英台近·竹沙为苔石请赋栖霞晓发诗，倚声应之。
作者：蒋春霖
朝代：清

岭霞明，江月堕，晓起浩无际。黄叶深深，诗思在驴背。不妨茸帽欺霜，满身松影，且饱看、六朝烟寺。几年事。一番梦逐云空，仙瓢付流水。雪散沙鸿，愁写断肠字。可知画角声中，连天风雨。又减了、旧时山翠。
秋柳四首
作者：蒋春霖
朝代：清

疏阴缺处但斜晖，客燕枝空旧梦违。嫁得西风总无赖，晚凉还自著罗衣。脱叶凄凉糁玉尘，强扶残醉藉苔茵。烟条莫绾相思结，坐上青衫是酒人。记共桃花隔水栽，流莺曲路隐池台。而今门巷空秋雨，不见青丝白马来。怕劝清尊唱柳枝，香山老去鬓成丝。夕烽满地江潭冷，摇落天涯共此时。
秋柳四首·其一
作者：蒋春霖
朝代：清

疏阴缺处但斜晖，客燕枝空旧梦违。嫁得西风总无赖，晚凉还自著罗衣。
秋柳四首·其三
作者：蒋春霖
朝代：清

记共桃花隔水栽，流莺曲路隐池台。而今门巷空秋雨，不见青丝白马来。
秋柳四首·其二
作者：蒋春霖
朝代：清

脱叶凄凉糁玉尘，强扶残醉藉苔茵。烟条莫绾相思结，坐上青衫是酒人。
秋柳四首·其四
作者：蒋春霖
朝代：清

怕劝清尊唱柳枝，香山老去鬓成丝。夕烽满地江潭冷，摇落天涯共此时。
种树
作者：蒋春霖
朝代：清

长养待春晖，他年尽百围。疏行容远岫，密意护柴扉。众鸟欣所托，暮鸦寒未归。枌榆故乡物，相见更依依。
种菜
作者：蒋春霖
朝代：清

南山宁可佃，风雨破篱侵。聊有闭门乐，毋忘抱瓮心。故人中夜至，村味岁寒深。微笑杜陵老，犹劳菜把吟。
绛都春·夜坐吟
作者：蒋春霖
朝代：清

萦尘罢舞。弄线缕睡迟，春窗疑曙。露井夜寒，乱落桃花如红雨。横波啼染蛟龙杼。寄遥怨、羁雌残树。玉颜争月，随君照转，镜花休蠹。知否。蟾蜍漏促，探芳径、暗引浅莎微步。怕近翠帘，一尺春风，银钩阻。屏山幽梦盘蛇路。唤孤凤、行烟来去。病容扶起犀帷，刺桐又乳。
绮罗香·寒菜
作者：蒋春霖
朝代：清

晓露荒园，斜阳破寺，十亩螀声啼遍。倦绿无多，生意井阑西畔。绕槿篱、蝶影还飞，近麦陇、马蹄偏贱。怪年年、冷逐蓬蒿，闭门秋老壮心懒。齑盐滋味最好，记伴西风信里，莼羹菰饭。笠影鸦锄，因甚故乡归晚。待青玉、一瓮春深，剩黄叶、半畦霜浅。认挑灯、细雨山家，客来寒夜剪。
绮罗香·秋雨
作者：蒋春霖
朝代：清

晚树沈烟，枯荷乱浦，一换一番秋信。渍水庭阴，凉逼画罗衣润。滴疏桐、此夜偏长，滞新菊、重阳刚近。最萧条、铁马檐声，纸窗棋响落灯烬。朝来芦絮似雪，望断濛濛影里，归飞鸿阵。带湿征帆，还共暮潮难准。剩空阶、蕉叶无多，恰添了、砌虫凄紧。怕遥山、洗褪微黄，倦妆眉黛损。
绿意·萤
作者：蒋春霖
朝代：清

春原草宿。酿湿痕作影，光散林麓。近水偏多，避月还明，飞飞自照幽独。西风不醒雷塘梦，化万点、秋魂相逐。更那堪，雨暗黄昏，败井废苔凝绿。还记荷亭露坐，小池乍退暑，凉气吹烛。绕遍花阴，巧入湘帘，笑倚画罗同扑。而今一院繁星乱，但冷飐、萧萧疏竹。等恁时，闲贮绡囊，怕展翠笺重读。
菩萨蛮
作者：蒋春霖
朝代：清

雄龙雌凤盘高阁。红墙百尺银河落。蜡烛散轻烟。春城寒食天。兽环金屈戌。花影空房宿。轻烟趁风斜。还来王谢家。青溪流水宵乌咽。青溪杨柳无枝叶。远客莫相思。江南春信迟。迟君堤上道。堤下多荒草。布谷雨声中。野花肠断红。镂金屏扇双青凤。象床日午迟娇梦。宝镜不相怜。好花窗外妍。画堂传唤急。指重筝弦涩。舞罢又回身。春风陌上尘。铜鞮歌断江烟白。神弦醉舞湘灵泣。惟有故乡音。高楼伤客心。春风三十度。歌管春声聚。烟月过花期。惜君金缕衣。南塘洗马喧春水。驮金买宅长干里。锦带玉麒麟。双鸾罗帐温。御笺银沫冷。北雁音书警。落日动边愁。春寒罢远游。绿章伏剑青铜吼。紫皇夜醉摇星斗。银汉有风波。仙郎休渡河。上清沦小谪。鸡唱瀛州白。霖雨起苍龙。还来朝帝宫。碧窗新火明朱鸟。金盘侍女分瑶草。作妇已经年。鸾刀清昼闲。松纹团细绿。采采愁盈掬。微笑别春厨。羹汤劳小姑。
菩萨蛮·其一
作者：蒋春霖
朝代：清

雄龙雌凤盘高阁。红墙百尺银河落。蜡烛散轻烟。春城寒食天。兽环金屈戌。花影空房宿。轻烟趁风斜。还来王谢家。
菩萨蛮·其七
作者：蒋春霖
朝代：清

碧窗新火明朱鸟。金盘侍女分瑶草。作妇已经年。鸾刀清昼闲。松纹团细绿。采采愁盈掬。微笑别春厨。羹汤劳小姑。
菩萨蛮·其三
作者：蒋春霖
朝代：清

镂金屏扇双青凤。象床日午迟娇梦。宝镜不相怜。好花窗外妍。画堂传唤急。指重筝弦涩。舞罢又回身。春风陌上尘。
菩萨蛮·其二
作者：蒋春霖
朝代：清

青溪流水宵乌咽。青溪杨柳无枝叶。远客莫相思。江南春信迟。迟君堤上道。堤下多荒草。布谷雨声中。野花肠断红。
菩萨蛮·其五
作者：蒋春霖
朝代：清

南塘洗马喧春水。驮金买宅长干里。锦带玉麒麟。双鸾罗帐温。御笺银沫冷。北雁音书警。落日动边愁。春寒罢远游。
菩萨蛮·其六
作者：蒋春霖
朝代：清

绿章伏剑青铜吼。紫皇夜醉摇星斗。银汉有风波。仙郎休渡河。上清沦小谪。鸡唱瀛州白。霖雨起苍龙。还来朝帝宫。
菩萨蛮·其四
作者：蒋春霖
朝代：清

铜鞮歌断江烟白。神弦醉舞湘灵泣。惟有故乡音。高楼伤客心。春风三十度。歌管春声聚。烟月过花期。惜君金缕衣。
蕃女怨
作者：蒋春霖
朝代：清

美人楼上瞑未起。楼下春水。碧鱼鳞，红燕尾。梦魂千里。去年杨柳已天涯。况杨花。
虞美人
作者：蒋春霖
朝代：清

水晶帘捲澄浓雾。夜静凉生树。病来身似瘦梧桐。觉道一枝一叶怕秋风。银潢何日销兵气。剑指寒星碎。遥凭南斗望京华。忘却满身清露在天涯。
虞美人·初三夜月
作者：蒋春霖
朝代：清

冰痕微借斜阳送。钩小惊鱼梦。多情还说十分圆。才画些儿眉意便婵娟。笼阶夜色如烟薄。花影轻帘幕。倚阑不用更眠迟。只向黄昏一见最相思。
虞美人·金陵失，秦淮女子高蕊陷贼中数月，今春见于东淘，愁蛾蓬鬓，不似旧时矣
作者：蒋春霖
朝代：清

风前忽堕惊飞燕。鬓影春云乱。而今翻说羡杨花。纵解飘零犹不到天涯。琵琶声咽玲珑玉。愁损歌眉绿。酒边休唱念家山。还是兵戈满眼路漫漫。
虞美人·题西泠感旧图
作者：蒋春霖
朝代：清

月明刚及今宵好。心事西湖了。段家桥畔送残秋。已是斜阳满树四山愁。芦花风起眠鸥醒。旧梦烟波冷。画船呼酒定何年。只怕垂杨髡尽恨啼鹃。
蝶恋花
作者：蒋春霖
朝代：清

云影压檐蛩语咽。凉雨声声、心碎梧桐叶。天外雁程飞又歇，小屏山上晴沙阔。愁减腰围添鬓雪。慵恋寒花、病似残秋蝶。题罢瑶笺和泪叠，相思后夜团团月。
蝶恋花·北游道上
作者：蒋春霖
朝代：清

沙外斜阳车影淡。红杏深深，人语黄茅店。陌上马尘吹又暗。柳花风里征衣减。屋后筝弦莺语艳。浊酒孤琴，门对春寒掩。鸦背残霜侵短剑，纸窗梦破疏灯飐。
西子妆·为金鹭卿纪海陵繫缆本事
作者：蒋春霖
朝代：清
体裁：词

山晕眉青，波揩镜晓，燕燕静依柔橹。戏圈杨柳作连环，印香心、画桥双树。纹窗泥语。浑不怕、鸳鸯听取。趁春潮，唤桃根桃叶，江头归去。深盟误。一梦成烟，捲入东风絮。绕船三月落花多，是千点、泪痕红聚。凄凉画谱。待呼起、春魂重诉。乱筝弦、几阵疏篷暗雨。
西子妆·夹竹桃
作者：蒋春霖
朝代：清

雨叶宜颦，露华扶笑，睡起春情非旧。月中霜里见婵娟，换秋眉、醉妆频斗。红霞半口。记扫径煎茶时候。画双身、算朱颜绿鬓，原是佳偶。春归后。泪粉啼脂，暗逐湘波溜。可怜细骨为相思，几禁持、暮寒衫袖。灯窗试酒。任帘外、春风吹瘦。护仙心、玉洞青鸾夜守。
西子妆·赠刍鬟叶素兰，为何芰眉赋
作者：蒋春霖
朝代：清

倚稚莺憨，移香蝶瘦，一镜蔫红羞放。秀眉生小恨杨丝，借新月、替描愁样。春潮暗长。待轻把、相思吹上。燕飞回、任疏阴昼掩，枇杷深巷。妆台傍。字写双鸳，颊晕初霞涨。拗枝花弱不禁秋，讳伤心、泪波酸酿。江头画桨。怕空付、桃根低唱。甚何郎，还对东风凝想。
西河·悼曹素云
作者：蒋春霖
朝代：清

芳信断。莺帘恨事谁管。笼鹦生小忒聪明，妒春命短。玉奴狂约嫁东风，钗头栖凤先散。只今泪点凝素练。挽春魂难画娇面。除梦应羞重见。奈梨云瘦尽，罗屏薰换。残月相思和天远。
西河·悼曹素云
作者：蒋春霖
朝代：清

芳信断。莺帘恨事谁管。笼鹦生小忒聪明，妒春命短。玉奴狂约嫁东风，钗头栖凤先散。记深夜、温翠盏。药窗花影零乱。丝丝红冷唾壶冰，镜眉未展。怨鸿还说不伤心，龙绡都儭香汗。只今泪点凝素练。挽春魂难画娇面。除梦应羞重见。奈梨云瘦尽，罗屏薰换。残月相思和天远。
西溪子·壑轩为周存伯赋
作者：蒋春霖
朝代：清

天外晴空孤卧，瘦石撑空疑堕，鹤飞来、幽壑底。云欲起。人坐群峰青里。听泉流。一窗秋。
角招
作者：蒋春霖
朝代：清

傍花醉。无端一片、花飞又趁流水。画船春去矣。猛折绿杨，幽恨都起。芳游梦里。谱艳曲、流莺能记。昔日青青犹在，到风雨客归时，管想思千里。谁使。单衫聚泪。冰纨写怨，黄九诗轻寄。露桥惊后会。怕贴双蛾，羞郎憔悴。烟条踠地。似说与、飘零如此。叶落江潭尚未。漫忘却、玉箫心，银屏事。
角招
作者：蒋春霖
朝代：清

暮寒际。谁家尚遣扁舟。去看烟水。橹枝沙外倚。忘却那回，花下游事。山灵倦矣。渐露出、双峰憔悴。十里寒香何在，剩千万树梅魂，伴铜仙铅泪。还喜。梵王殿址。松梢塔影，陈迹残僧指。四阑仍画里。戍角声声，当年无此。霜枫满地。更懒问、归人归未。月上西风又起。怕潮落、石桥湾，愁难洗。
角招·送宗湘文入都，即之官杭州
作者：蒋春霖
朝代：清
体裁：词

劝君去。伤心海上、孤琴又缓君住。峭帆催晚渡。更酌酒杯，灯下深语。青春鬓缕。莫厌染、京华尘土。十载江乡烽火。到楼阁五云中，忆哀鸿音否。应许。桥题秀句。花围锦带，系马扬州路。故人还寄旅。待与重攀，津亭秋树。西泠梦阻。更不比、春波南浦。后日相思甚处。怕零落、石矶边，闲鸥鹭。
角招·送宗湘文入都，即之官杭州
作者：蒋春霖
朝代：清

劝君去。伤心海上、孤琴又缓君住。峭帆催晚渡。更酌酒杯，灯下深语。青春鬓缕。莫厌染、京华尘土。十载江乡烽火。到楼阁五云中，忆哀鸿音否。应许。桥题秀句。花围锦带，繫马扬州路。故人还寄旅。待与重攀，津亭秋树。西泠梦阻。更不比、春波南浦。后日相思甚处。怕零落、石矶边，闲鸥鹭。
记珍珠事二首
作者：蒋春霖
朝代：清

长恨微躯易，深缘小聚偿。雕笼闲翡翠，新冢隔鸳鸯。绿字三年约，红楼一水望。相要复相决，何处诏西皇。殢魄凭诗慰，初心酎酒盟。湖山惊昨梦，牛女證他生。芳草随春远，闲花落地轻。夜台长寂寞，无益是深情。
记珍珠事二首·其一
作者：蒋春霖
朝代：清

长恨微躯易，深缘小聚偿。雕笼闲翡翠，新冢隔鸳鸯。绿字三年约，红楼一水望。相要复相决，何处诏西皇。
记珍珠事二首·其二
作者：蒋春霖
朝代：清

殢魄凭诗慰，初心酎酒盟。湖山惊昨梦，牛女證他生。芳草随春远，闲花落地轻。夜台长寂寞，无益是深情。
调笑令
作者：蒋春霖
朝代：清

银烛。银烛。楼上美人独宿。雪花飞满千山。绣被熏炉夜寒。寒夜。寒夜。笳鼓征帆未卸。
谒金门
作者：蒋春霖
朝代：清

人未起。桐影暗移窗纸。隔夜酒香添睡美。鹊声春梦里。妆罢小屏独倚。风定柳花到地。欲拾断红怜素指。捲帘呼燕子。
谒金门
作者：蒋春霖
朝代：清

春雨足。阑外半池新绿。风聚落红一簇。水摇楼影蹙。江上征帆去速。鸂鶒飞来自浴。独下晶帘翻象局。昼长香篆促。
踏莎行·癸丑三月赋
作者：蒋春霖
朝代：清

叠砌苔深，遮窗松密。无人小院纤尘隔。斜阳双燕欲归来，捲帘错放杨花入。蝶怨香迟，莺嫌语涩。老红吹尽春无力。东风一夜转平芜，可怜愁满江南北。
踏莎行·石声太守属题，即请顾误
作者：蒋春霖
朝代：清

雀舫迎花，骊尊倚树。啼莺无计留人住，满江春水是恩波，离心争逐轻帆去。古驿分携，晴沙细语。灯窗重订巴山雨，新词书遍去思碑，暮云冉冉东皋路。
踏莎行·赠丁保庵用王碧山韵
作者：蒋春霖
朝代：清

醉鹤幽怀，品鸾凄调。青袍旧泪知多少。梦回谁倚十三楼，斜阳满地空秋草。雪浪愁题，云和孤抱。吟情除是莺能道。隔江残笛雨萧萧，垂杨瘦尽鸥波老。
车中
作者：蒋春霖
朝代：清

山回石壁引车过，架壑人家尽薜萝。问道语频惊地远，投餐米贱喜时和。塞鸿逐侣当春少，野雀为群入暮多。乐土及今容税驾，江关烽火近如何。
辘轳金井·秋灶
作者：蒋春霖
朝代：清

半郊红树，放樵苏驻马，水餐星饭。万队炊香，认晴空烟散。江寒路远。趁野井、露泉寻遍。帐角支铛，矛头淅米，凉飙催晚。移车翠旗乍展。讶才增顿减，奇计千变。朝食姑停，看封狼先剪。霜华又满。费筹笔、夜深传膳。策笑量沙，功归曲突，云台秋宴。
过小香岩
作者：蒋春霖
朝代：清

因树园成迟客过，新篁细草乱坡陀。举头明月扬州近，入眼春光海国多。古堞悲笳连斥堠，高堂清酒共弦歌。乱余池馆斯为盛，日暮轩车奈乐何。
遐方怨
作者：蒋春霖
朝代：清

芹叶乱，枣花零。送客江南，画船无风春水轻。断肠何处踏歌声，澹烟斜日里，闭孤城。
酒泉子
作者：蒋春霖
朝代：清

落日放船。风定晚烟沈树。芦荻秋，鸿雁去。大江寒。白波千里江蓠长。归梦野云来往。暮山多潮信爽。寄书难。
醉吟商小品
作者：蒋春霖
朝代：清

再过了清明，暮雨片帆归晚。玉尊空伴。旧曲青楼换。十里春愁吹乱。杨花那管。
醉桃源
作者：蒋春霖
朝代：清

迟迟树影过朱阑。日高门尚关。海棠红勒昨宵寒。花迟春限宽。新旧雁，去来船。归程山外山。一年长恨得书难。赚人双玉环。
醉蓬莱·和梦窗
作者：蒋春霖
朝代：清
体裁：词

蜀桐虚素轸，芰槛凉归，晚风双袖。钗挂臣冠，镜影青蝉瘦。料蟀薇根，招萤竹尾，渐绮窗停绣。软泪霞绡，柔肌雪簟，夜阑冰透。莫问芳时，春草抽心，系马桃花，水波红绉。琥珀沈壶，夜语迟街漏。露湿芹芽，岸生楂树，又呼船时候。璧月朱门，依依梦醒，翠环铜兽。
醉蓬莱·和梦窗
作者：蒋春霖
朝代：清

蜀桐虚素轸，芰槛凉归，晚风双袖。钗挂臣冠，镜影青蝉瘦。料蟀薇根，招萤竹尾，渐绮窗停绣。软泪霞绡，柔肌雪簟，夜阑冰透。莫问芳时，春草抽心，繫马桃花，水波红绉。琥珀沈壶，夜语迟街漏。露湿芹芽，岸生楂树，又呼船时候。璧月朱门，依依梦醒，翠环铜兽。
采桑子·眉
作者：蒋春霖
朝代：清

修蛾帖帖生疏翠，鸾镜回翔。兰烛明光。不为承恩试晚妆。绿波照影怜溪水，细柳春藏。额印微黄。恨与遥山细细长。
采桑子·赠顾莺
作者：蒋春霖
朝代：清

病馀十日羞鸾镜，刚近瑶钗。小玉偏来。报道辛夷懒未开。锈窗却顾双溪□，红沁霞腮。芳思难猜。帘隙东风晕酒怀。
金缕曲·乙卯初春，将之扬州，或以芜城为言，悄然而止
作者：蒋春霖
朝代：清

雪净梅根土。被琼箫、暗将残寒，一丝吹去。碎剪东风为花瓣，分散春心几许。料从此、红酣翠妩。蓦地思量虹桥月，是年时、刻意伤春处。还梦到，竹西路。扁舟待趁寒潮渡。绕空江、鹧鸪声声，乱烟无数。歌管楼台斜阳冷，换了城西戍鼓。更不见、垂杨一树。十里深芜阴磷碧，哭青山、谁唤春魂语。云影暗，自延伫。
金菊对芙蓉·层云阁阴，春寒不休，年年梅子黄时，客怀如是
作者：蒋春霖
朝代：清

日澹还收，云低不落，轻寒轻暖轻阴。正珠弦响涩，宽褪湘琴。兽炉潮晕香迟起，似泼水庭户愔愔。疏帘影里，昼长人懒，都恋香衾。费尽春深春浅，把春人酿作、梅子酸心。怕东风去后，梦更难寻。近来天亦愁如睡，锁山眉、雨意沈沈。无端送别，絮飞花落，偏是而今。
长亭怨·秋堠
作者：蒋春霖
朝代：清

望前路、依依衰草。瘦柳亭边，马尘多少。惨憺旗竿，去程愁认玉关道。夕阳来透，知每日、平安报。戍鼓不曾停，更可奈、明驼催到。霜晓。傍山村水驿，几处荷戈人老。危楼四倚，况带著、荒堤斜照。甚时看、瓯脱烟消，定添入、秋徵诗料。任画鹭模糊，寒日鸦啼残堡。
闻莺
作者：蒋春霖
朝代：清

四月江城莺乱啼，经花过柳复凄凄。六宫春思几曾尽，千树绿阴何处栖。莫以风高教啭急，肯因雨湿故飞低。天涯草长凭相警，寥落空斋梦易迷。
霓裳中叙第一·春事欲阑，故人江外，旅窗竟夕，索梦不得，书寄何梅屋
作者：蒋春霖
朝代：清

苍苔换旧迹。过却清明春是客。花外玉尊又侧。任庭树敛阴，风帘催夕。天涯倦翼。趁坠红、飞去无力。凄凉久、一灯梦觉，隐约夜窗白。檐隙。峭寒犹积。叹瘦骨、轻衾怎敌。相思偏在故国。竹槛欹琴，水榭题壁。断鸿归太急。便忘却、江南旧识。乡程远、何时孤棹，卧听倚楼笛。
霓裳中序第一·秋裤
作者：蒋春霖
朝代：清

霜华坠帐角。信逼西风秋絮薄。空外玉砧又作。念孤戍远情，征衣齐索。罗纨怨错。算路遥、归梦难托。君恩重、碧绫分锡，冷辟阵云恶。非昨。羊皮轻缚。衣短后、西山射鹊。承平犹滞旧约。马背空寒，犊鼻谁著。暮笳喧万幕。料挟纩、军心共乐，边尘静，虎文斑绣，笑看倚麟阁。
霜叶飞·庚申重九，杜小舫以西岐登高之作见寄。是日余游虎墩大圣寺，亦用清真韵和之
作者：蒋春霖
朝代：清

岸云湖草秋无际，斜帆疑挂云表。傍村枫叶未全霜，拥寺门红悄。正雨霁、山容似晓。经台吹帽西风小。试笔染糕香，又却怕、黄花笑我，空醉斜照。遥认瘦塔玲珑，苔斑青换，去年人又重到。翠萸杯冷客衣单，况玉琴孤抱。算鬓影苍华误了。丝阑愁和凄凉调。待寄还、相思语，寒树冥冥，旧鸿稀少。
霜叶飞·秋枥
作者：蒋春霖
朝代：清

暮烟团阵。收飞骑、空槽争报秋讯。万蹄寒影动星光，莝久添灯烬。正野树、新黄乱陨。垂缰磨损天闲印。听嚼齧声残，又却顾丝鞭，冷落刍豆羞认。当日奋鬣龙沙，一心功就，玉鞯归去安稳。半筐衰草误雄姿，况短辕频困。笑帐外、霜华自忍。金台声价飘零尽。问夜阑、西风里，可有孙阳，暗怜神骏。
霜叶飞·鬓梅
作者：蒋春霖
朝代：清

翠禽啼紧空闺暮，残妆都怨朱粉。玉钗微堕一枝斜，篱角黄昏近。看月下、疏香暗引。春愁先上徐娘鬓。向纸阁芦帘，傍烛影、低迷夜来，无限丰韵。争奈绛缕凄凉，冷红吹罢，那时归又难准。髻鬟低处不胜寒，自倚东风问。怕竹外、腰支瘦损，琼奁珠琲飘零尽。待寄回、西州句，双挽刍雅，玉奴栖稳。
青房并蒂莲·送别宗载之
作者：蒋春霖
朝代：清

盼烟堤。又春归露草，愁长江蓠。絮语津亭，老去重分携。玉筝弦外吟髭白，记挑灯、同剪新词。伴翠尊、未了高谈，照花微月转窗西。明朝布帆去远，听古岸垂杨、处处莺啼。也应忆、菰乡旧侣，醉隐渔矶。江上几番夜雨，怕春恨、还染薜萝衣。正倚阑，却过飞鸿，澹烟斜日晚凄迷。
青衫湿·话平山旧游
作者：蒋春霖
朝代：清

当时淮水西边月，曾照玉钩斜。游船多处，年年风雨，开尽桃花。夕阳一醉，楼空失燕，树晚栖鸦。三生杜牧，扬州梦觉，依旧天涯。
题万卷书楼图
作者：蒋春霖
朝代：清

从来物聚天能嫉，况复胸罗八斗才。梦里乡园仍汉土，焚馀文字即秦灰。蟫鱼食古终何益，旅燕寻巢亦可哀。莫道柴门秋色冷，吴宫花草半蒿莱。
题沈氏酒垆四首
作者：蒋春霖
朝代：清

疏树啼鸦欲闭门，青旗影淡月黄昏。天寒翠袖无人问，自洗江南旧酒痕。玉钗金缕都抛却，烽火仓皇道路閒。自是何郎轻国事，教人愁听念家山。琴心何处托相如，潇洒临邛四壁居。画就远山应自惜，西风凉已上芙蕖。兰陵秋冷隔江潮，莺柳烟堤昔梦消。解唱清真旧词句，天涯肠断沈梅娇。
题沈氏酒垆四首·其一
作者：蒋春霖
朝代：清

疏树啼鸦欲闭门，青旗影淡月黄昏。天寒翠袖无人问，自洗江南旧酒痕。
题沈氏酒垆四首·其三
作者：蒋春霖
朝代：清

琴心何处托相如，潇洒临邛四壁居。画就远山应自惜，西风凉已上芙蕖。
题沈氏酒垆四首·其二
作者：蒋春霖
朝代：清

玉钗金缕都抛却，烽火仓皇道路閒。自是何郎轻国事，教人愁听念家山。
题沈氏酒垆四首·其四
作者：蒋春霖
朝代：清

兰陵秋冷隔江潮，莺柳烟堤昔梦消。解唱清真旧词句，天涯肠断沈梅娇。
题画五首 其一 黄子鸿桃花
作者：蒋春霖
朝代：清

虹桥春去游踪断，野寺东风几岁华。凄绝扬州旧公子，雨窗和泪写桃花。
题画五首 其三 徐东园藤花
作者：蒋春霖
朝代：清

万事凄凉付劫灰，故家乔木夕阳颓。输君尚有青藤屋，容得天池染翰来。
题画五首 其二 沈旭庭溪山亭子
作者：蒋春霖
朝代：清

乱松亭子倚山椒，极目烟波十四桥。梦到江南好风景，也应愁减沈郎腰。
题画五首 其五 徐云溪山水
作者：蒋春霖
朝代：清

芦荻萧萧战垒秋，十年投笔事封侯。江云岸树都非昔，忍对溪山作卧游。
题画五首 其四 姚仲海雁来红
作者：蒋春霖
朝代：清

翩翩风度才如海，作客江南且闭门。万里风沙故关月，雁来时节最销魂。
题画五首·黄子鸿桃花
作者：蒋春霖
朝代：清

虹桥春去游踪断，野寺东风几岁华。凄绝扬州旧公子，雨窗和泪写桃花。乱松亭子倚山椒，极目烟波十四桥。梦到江南好风景，也应愁减沈郎腰。万事凄凉付劫灰，故家乔木夕阳颓。输君尚有青藤屋，容得天池染翰来。翩翩风度才如海，作客江南且闭门。万里风沙故关月，雁来时节最销魂。芦荻萧萧战垒秋，十年投笔事封侯。江云岸树都非昔，忍对溪山作卧游。
风入松·昔梦重寻，春情非旧，丝竹中年，岁华自惜。东泽绮语债，亦将借此销除也
作者：蒋春霖
朝代：清

弯环绿水抱西城。小舫卧闻莺。樱桃树底春衫薄，倚红楼、偷听调筝。心事花开花谢，閒愁潮落潮生。夕阳江上数峰青。烟草暗离亭。风怀老去如残柳，一丝丝、渐减春情。重写绿窗旧梦，酒阑浑不分明。
高阳台
作者：蒋春霖
朝代：清

暗水平桥，明霞低浦，霜痕冷阁鱼叉。才一番寒，微黄却上蒹葭。瘦腰不恨秋来早，恨秋来、偏在天涯。更堪伤、十载荷衣，吟鬓苍华。灯边记得分明语，待梦圆鹊镜、窗倚虫纱。几日西风，雁归客未还家。陌头柳色浑难觅，满空江、换了芦花。又斜阳、过尽西楼，都是昏鸦。
高阳台
作者：蒋春霖
朝代：清

淡月依桥，平湖冱水，夜潮寒送归人。别酒无多，莫教翻污罗裙。愁来始觉眉尖窄，悔当时、错梦梨云。掩炉熏、袖底残香，都化秋痕。扁舟尚有东风约，认摘梅小径，吹絮前村。一尺江波，年年误却桃根。春心待共花争发，怕花开、更易伤春。怯黄昏，不到斜阳，先闭重门。
鹧鸪天·杨柳东塘细水流
作者：蒋春霖
朝代：清
体裁：词

杨柳东塘细水流。红窗睡起唤晴鸠。屏间山压眉心翠，镜里波生鬓角秋。临玉管，试琼瓯。醒时题恨醉时休。明朝花落归鸿尽，细雨春寒闭小楼。
鹧鸪天·杨柳东塘细水流
作者：蒋春霖
朝代：清

杨柳东塘细水流，红窗睡起唤晴鸠。屏间山压眉心翠，镜里波生鬓角秋。
临玉管，试琼瓯，醒时题恨醉时休。明朝花落归鸿尽，细雨春寒闭小楼。
齐天乐·用碧山韵送人归楚南
作者：蒋春霖
朝代：清

半春丝雨声中过，河桥未青杨叶。断角吹寒，孤帆滞远，可是将离时节。家山梦切。对岸芷汀兰，楚骚歌阕。那不还乡，杜鹃啼后更愁绝。潇湘春色似画，剩烽斜照里，悲恨休说。鹤唳空江，鸦栖旧垒，景物归来都别。羁怀暗结。怕瘦尽东风，驿梅难折。后夜西窗，镜尘添鬓雪。
齐天乐·画竹帐额
作者：蒋春霖
朝代：清

横窗绿雾凉波起，西风雁啼清沼。堕粉侵床，疏阴卧酒，冉冉银蟾低照。空江易老。认浅刻题名，自非年少。尚作龙吟，露寒深夜共悲啸。萧条休话旧雨，废菭三径冷，春去谁到。笛怨枯椽，书残蠹简，过眼云烟一笑。霜清睡早。但许听秋声，醉醒都好。水叶风枝，画禅参未了。
齐天乐·董竹沙亡兄苔石，尝寓焦山松寮阁，竹沙追赋焦山夜话诗
作者：蒋春霖
朝代：清

千帆影里斜阳望，危阑醉中同倚。海气浮山，江声拥树，闪闪灯红萧寺。高谈未已。任夜鹊惊枝，睡蛟吟水。笑指天东，一丸霜月荡潮尾。西风空想欬唾。似霏霏玉屑，吹散烟际。瘗鹤铭寒，盟鸥会冷，画出孤峰憔悴。啼鹃万里。怕化作秋声，醉魂惊起。凉露沈沈，断鸿悲暗苇。
齐天乐·送周韬甫、赵敬甫之杭州
作者：蒋春霖
朝代：清

天涯只恨溪山少，青春未留人住。海上闲鸥，沙边客燕，总被西湖招去。垂杨万缕。带离恨丝丝，暗牵柔橹。好趁东风，画船一路看飞絮。相逢知更甚处。鹧鸪啼不断，都是烟雨。泪点关河，军声草木，愁杀江南行旅。丝阑漫谱。怕怨笛吹残，落花难数。门掩春寒，日斜闻戍鼓。
史梦兰继室田太夫人九十大寿
作者：蒋晋英、曾戟生
朝代：清
体裁：联

世仰女宗，国徵人瑞；欢承寿母，庆溢高门。
伏波庙
作者：蒋景祁
朝代：清

云台图功臣，椒房独未许。示公转见私，远嫌亦何取？龙蛇方斗争，几先择真主。回翔竟不归，风云会轩举。五溪阻且深，一鼓气如虎。顾眄惜壮年，矍铄勇堪贾。薏苡蜚语腾，宫侧起谗蛊。公匪一将荣，犀贝何足数。松固乳臭子，无乃累建武。薄游沅江滨，灵祠立江浒。遗事徵故老，英风尚千古。慨然怀昔贤，功名想铜柱。
宋比部牧仲招同梁药亭钱介维暨次公山言丰台看芍药予与药亭先至不得相值遂入中顶登九莲台而还牧仲柬以诗依韵奉答
作者：蒋景祁
朝代：清
体裁：古风

人生行乐须及时，秉烛看花每卜夜。西郊十里烂如锦，我曾三日卧其下。丹砂画焰金鼎烧，珠露朝擎玉盘泻。文采风流宋大夫，雏凤声清允堪亚。折简邀我为再游，綵笔江淹许谁借。扬鞭出门嗟路岐，长吟无计追颜谢。巡畦穿径各马蹄，茗碗炉烟不同舍。先生险韵诗早成，讽之娓娓如啖蔗。遥知挥洒方丈壁，龙蛇淋漓燕雀怕。花秾酒香日已晡，竖儒不前乃公骂。
卖花声·柬外
作者：蒋晱
朝代：清
体裁：词

无语独凭栏。离思谁传。东风破冻柳含烟。不信归鞭常入梦，珠泪偷弹。买卜费金钱。愁绝离鸾。晴窗检点白云篇。怕有空闺孤烛句，惹蹙眉山。
南歌子
作者：蒋晱
朝代：清

别路山川远，离堂琴瑟赊。歌声灯影是谁家。笑我一春憔悴、数飞花。粉泪长沾袖，残香伴臂砂。怀人旅梦断天涯。无奈黄昏啼杀、后栖鸦。
鹧鸪天
作者：蒋晱
朝代：清

独上高楼怅晓风。无端愁思碧云封。春归那忍芳菲尽，怕见成阴绿色浓。情索寞，意倥偬，梦回香阁雨声中。知情燕子怜人寂，时向帘前诉落红。
久思
作者：蒋智由
朝代：清

久思词笔换兜鍪，浩荡雄姿不可收。地覆天翻文字海，可能歌哭挽神州？
出京赴济南题联
作者：蒋智由
朝代：清
体裁：联

未逢前席问苍生，且容我款段出都，长啸去也；重指吟鞭向历下，试看此层峦绕郭，相识犹曾。
卢骚
作者：蒋智由
朝代：清

世人皆欲杀，法国一卢骚。民约倡新义，君威扫旧骄。力填平等路，血灌自由苗。文字收功日，全球革命潮。
挽黄遵宪联
作者：蒋智由
朝代：清
体裁：联

如此乾坤，待卧龙而不起；正当风雨，失鸣鸡其奈何。
有感
作者：蒋智由
朝代：清

落落何人报大仇，沉沉往事泪长流。凄凉读尽支那史，几个男儿非马牛！
书崇庆州牧赠中宪大夫常公殉节录后
作者：蒋曰纶
朝代：清

留都钟杰士，蜀地表纯忠。剑水声如咽，闾山望益崇。荆荣双树紫，杏掇一枝红。才合登薇省，名偏阻蕊宫。选人来北阙，作令赴西充。地辟民犹古，官清狱自空。珍曾辞蒟酱，酒不醉郫筒。圣庙榱题焕，书生既禀丰。人方依众母，檄忽奉元戎。叱驭驰驱急，从军意气雄。唱筹能给饷，磨盾待书功。逆竖俄中变，降蛮竟内讧。起刀犹奕奕，致命岂匆匆。舌与常山似，拳还卞令同。裹尸虚马革，埋骨委蚕丛。荫子天恩渥，升阶恤典隆。碑留绵竹郡，祠傍浣花翁。国史标名氏，良朋感始终。遗诗传丽藻，实录纪英风。毅魄千秋在，无须怅数穷。
上夕集鹤柴分咏所得元醮坛铜匜
作者：蒋曰豫
朝代：清

檀波已歇菭纹蹙，冷晕香班剔丛绿。发匣回镫四座看，传闻曾列延春阁。径围尺六广杀三，有侈其腹口不函。雷回云薄走螭虬，宝贵不异尊敦盘。当时九府停圜法，可惜难资水衡乏。演揲书传梵供兴，尚方奇巧乘时剧。画革旁行字数行，勒名还记郑元康。冶青濯绛鼓精气，作手何数工堂狼。纪年至正岁丁酉，弥勒香军渐颐夥。秘密犹酣影窟身，咒词亲授天魔口。一朝冷落亦可哀，组铃扇鼓皆成灰。阅人羡尔坚能寿，不例铜驼棘底埋。圣奴老去河山缺，熨手脂痕不能热。照遍人间今古愁，窥檐只有团栾月。取次摩挲冷兴饶，银花火树避烦嚣。床头试拨藏春瓮，击盏声还借影浇。
书己未稿后
作者：蒋曰豫
朝代：清

仅抱虚生感，翻嫌造物优。护持才落漠，强作计句留。觚踞坚论古，诗胎瘦炼秋。平时飞动意，牵抑向名流。
二公诗·江南提督张忠武公国梁
作者：蒋曰豫
朝代：清

万流注沧溟，健者必先涌。松柏长群材，精进自然耸。桓桓张将军，秉气最完巩。初为草泽游，混俗意畴懂。束身归明堂，秉志效日奉。富贵若固有，嫌疑不戁悚。突剑三百战，每战必先董。江淮十数年，不独小儿恐。庚申夏四月，雷雨阵酣拢。偶未困兽防，溃军剩孤拥。作书上告变，字迹血糊潼。督师心徬徨，公遂裹创踊。重臣辱敌手，此事关国宠。呜呼八牌塘，竟作王罴冢。苏常继沦陷，城洫半倾壅。公生民宴如，公去死藉踵。平时一蒉障，到此始知重。赫然留毅魄，还足愧迂冗。作歌示百寮，谁得如公勇。
二公诗·湖北巡抚胡文忠公林翼
作者：蒋曰豫
朝代：清

晏靡足殄身，窳惰足陨名。日处积顺中，黯然蹙天心。荆襄二百年，习俗酣嬉成。朅频示大罚，原野皆荆蓁。堂堂中丞公，振起湘川滨。出守一再还，利病洞若神。及来作镇抚，彫攰丛污陈。慨然作教条，钜细规员程。手开农货源，俾民奠其生。杜塞衣食流，俾民完其真。吏皆知首公，政乃臻大醇。时艰不敢康，武备娴修明。寇慑皆远飏，红筹急旁邻。龙山传大捷，国愤沈年伸。至今破竹功，累复数大城。黔黎幸渐苏，皆出公精诚。匑匑蹇臣节，奄忽归千春。同时诵遗章，朝野哭失声。作歌示百寮，谁得如公勤。
哀龙城
作者：蒋曰豫
朝代：清

龙城城中大纛走，数十万人泣以口。口请击贼乃击民，民击还能代公守。四月之庚力不踵，外援亡归贼来猛。城竭守力守以心，心尽填城作孤冢。有生必死死重生，一时义胆张如云。贼所不尽付水火，仅者冻馁他乡存。呜呼龙城不足惜，所惜坏君东南之半壁。蔽障可完力可扼，一柱中流水轻掷。君不见破吴入越曾几时，大纛今犹海边立。
墨宦歌
作者：蒋曰豫
朝代：清

红壁沙版神所苏，琳宫贝堂尤清都。不亦傲岸游五湖，溪山抗手吴船租。秋萝延拂先人庐，作计亦胜长安居。胡为奇气惨不舒，腰间瘦弄青珊瑚。掉头不肯顾人事，局面偃卧城东隅。城东问字鲜携酒，矮茅数椽打头走。经厨茶磨可一肩，家具居然素风妥。爱书尤癖癖独尊，蒐罗漆简沿皇坟。坛碑猎碣汉瓦文，黄初而下皆儿孙。贮之录曲仓，饷以频伽瓶。偏旁点画制作精，甚欲返古存其真。赏音只数许叔重，著论犹薄颜黄门。浮提石汁壶中催，油拳百轴琳琅排。明月代烛，春风动帷。微闻古香，心神荡开。金刚杵落音如雷，阳驱阴欱波澜回。商灵振粟雨夜来，元精脱走真珠胎。书成掷笔忽长啸，万古蒙昧如飞埃。吁嗟乎！识字不耕田，牵舟惯僦屋。蠹鱼囊中笑声作，尔嗜宜难媚今俗。人有计然书，人有朝元录。衣披九霞府群玉，安得从君蹙眉读。士固勿相强，畴能竞尺曛。墨磨世诚病，宦养雅可徵。优哉游哉岁辛勤，作诗一散苍蝇声。
奉檄赴古北口军次祀軷有期书示同志
作者：蒋曰豫
朝代：清

偶向中原赋采薇，羽书连夕促征騑。袪风自赏参军檄，绣雪来题老将衣。如叶琴装侪客燕，落梅笳拍竞妃豨。平生自厌儒冠腐，不为封侯相也飞。看山早已隘方州，放眼关河屐齿收。万灶貔貅前出塞，一篇鹦鹉独登楼。笑搀吴语供宾戏，浇醒秦灰饷鬼愁。莫更辽阳春色误，乱红高柳拍天浮。绝塞风云接大荒，谁敲铜斗韵伊凉。鸡声夜醒千门月，虎迹秋盘万岭霜。客惯渐忘尘梦换，官卑也要国恩偿。镫前独抱龙渊啸，影烂芙蓉忍善藏。
奉檄赴古北口军次祀軷有期书示同志·其一
作者：蒋曰豫
朝代：清

偶向中原赋采薇，羽书连夕促征騑。袪风自赏参军檄，绣雪来题老将衣。如叶琴装侪客燕，落梅笳拍竞妃豨。平生自厌儒冠腐，不为封侯相也飞。
奉檄赴古北口军次祀軷有期书示同志·其三
作者：蒋曰豫
朝代：清

看山早已隘方州，放眼关河屐齿收。万灶貔貅前出塞，一篇鹦鹉独登楼。笑搀吴语供宾戏，浇醒秦灰饷鬼愁。莫更辽阳春色误，乱红高柳拍天浮。
奉檄赴古北口军次祀軷有期书示同志·其二
作者：蒋曰豫
朝代：清

唾手燕云路几千，真同一障去乘边。林盘苍鹘横残照，花扑黄艳少年。盾笔烟高金戟拓，文鳞波隔玉兜眠。征西车骑驰如雨，费煞啼乌送锦鞯。
奉檄赴古北口军次祀軷有期书示同志·其二
作者：蒋曰豫
朝代：清
体裁：七言律诗

唾手燕云路几千，真同一障去乘边。林盘苍鹘横残照，花扑黄骢艳少年。盾笔烟高金戟拓，文鳞波隔玉兜眠。征西车骑驰如雨，费煞啼乌送锦鞯。
奉檄赴古北口军次祀軷有期书示同志·其四
作者：蒋曰豫
朝代：清

绝塞风云接大荒，谁敲铜斗韵伊凉。鸡声夜醒千门月，虎迹秋盘万岭霜。客惯渐忘尘梦换，官卑也要国恩偿。镫前独抱龙渊啸，影烂芙蓉忍善藏。
抱遗老人空江吹笛小像
作者：蒋曰豫
朝代：清

一声两声秋自语，搀来朴树湾头雨。歍歍咽咽背镫成，黯黯茫茫水乍生。锦䆧聊落《梅花弄》，几叠如传《黍离》痛。乐府嬉春宛转情，玉山品月承平梦。我欲理此曲，曲短愁复那。铁龙铁龙可奈何，人生哀乐由来多。不见平章秘密歌天魔，何况垂杨垂柳千里催明驼。当筵捉换琵琶抱，头白天涯泪更沱。
抱遗老人空江吹笛小像
作者：蒋曰豫
朝代：清
体裁：古风

一声两声秋自语，搀来朴树湾头雨。歍歍咽咽背镫成，黯黯茫茫水乍生。锦窝聊落《梅花弄》，几叠如传《黍离》痛。乐府嬉春宛转情，玉山品月承平梦。我欲理此曲，曲短愁复那。铁龙铁龙可奈何，人生哀乐由来多。不见平章秘密歌天魔，何况垂杨垂柳千里催明驼。当筵捉换琵琶抱，头白天涯泪更沱。
游仙曲寄外舅吴宾岑先生
作者：蒋曰豫
朝代：清

天风吹海珊瑚湿，琼楼隐约排云出。曙色微茫晓露浓，霓裳一队凌波立。同蹑青鸾拜玉皇，五铢衣暖缀明珰。白榆历历莺声滑，碧水迢迢蜃气凉。双成憨坐蓬莱岛，花落嵰山红不扫。笑掷明珠戏凤凰，星眸下觑尘寰好。才动尘心上界知，一篇真诰降彤墀。广寒齐奏钧天曲，折赠芙蓉当柳枝。璇宫人去苍苔锁，世味深尝无一可。回首红墙粉汉遥，青天碧月情无那。桃开桃落岁华赊，重叩瑶池阿母家。乞返玉真清冷地，不司符箓只司花。
金斗坊宅六十韵
作者：蒋曰豫
朝代：清

大道将军宅，工徒不计年。粉先生本拓，村向主章迁。辇石和云缩，丸泥比雪妍。垣防龙折篆，沙路骑萦弦。晓色山题表，浓香水态嫣。花移铜甃日，树老石房烟。响屟披廊筱，承珰络井莲。鹅屏文曲录，雀梠绮连绵。金碧渲空立，莹丹入望鲜。南园务观记，西第季长笺。忆昔安韦布，咨今肄简编。常怀忧世愤，远慕济时贤。镜笑承蓉冷，经从缉柳诠。抡材台选骏，升讲席衔鳣。风转神仙到，霄清仕路便。右曹登贾爽，早贵比任延。晋令三台望，思公十渐篇。吟葩娴衮补，抽筴效绳愆。疏下同朝读，㷭俄右海传。分符资卫瓘，推毂出镡坚。古有长缨请，兹真秉钺虔。高冠乌集阙，威节马连钱。岳色浮青幕，霜声泻白鋋。奉辞声有赫，转战气无前。殇有汪踦慕，鸣争郭绰先。嘉占六日捷，猛气万雷颠。即破东山斧，旋驰朔野鞯。两河资控带，千里动崇旃。国偶混夷駾，墉坚宋翟鸢。钩梯初罢卫，笳鼓又临汧。挟宠怀忘畏，论功赏渐专。价争谐北寺，师只莅中田。苍鹘参军帽，黄骢从史轩。拔茅宁果汇，伏莽尽蒙全。竟失鹯驱旨，须防兽困痊。城焚池亦及，邻苦壑难填。枭格新持禁，蒲萄尽醉眠。告缗疲粟帛，计簿悉桑研。府内财同乏，房中乐乍宣。风云增肮脏，烟月斗婵娟。管氏三归使，楞严十种仙。高装金拥越，暖老玉售燕。卖醉新林夜，嬉春细柳边。投壶闻齿粲，贴锦趁腰圆。信有从军乐，畴挠大将权。蛊生甘蕴谷，鱼得遽遗筌。作福无余地，群飞欲刺天。势将成炙手，色并傲齐肩。得志甘忘国，矜情昧涉川。冠羊烦？谔，缇骑遂蹁跹。籍籍株徒送，？？棘吏牵。澡槃加剑请，哼槛大车阗。光未旄头落，词难牍背湔。华亭思听鹤，蓬块泣啼鹃。帝怒镌根蘖，人思助菅楄。膏腴充少内，须发肆通廛。水月生疑梦，山丘感足咽。尘封门有莠，廷判笔如椽。功罪诚难掩，骄淫极可怜。夕阳留古巷，犹记照歌弦。